خاله‌ق عه‌زیزی – شەهید\nبیره‌وه‌ری له ده‌ست‌دانی هاوڕێ‌یه‌کی خۆشه‌ویست\nبه هاتنی وه‌رزی به‌هار، خاکی پاکی کوردستان کراسی سپی له‌به‌ر داده‌دڕێ و به‌رگی سه‌وز له‌به‌ر ده‌کات و ده‌ر و ده‌شت، شاخ و دۆڵی کوردستان به هه‌زاران ره‌نگی جۆراوجۆر ده‌ڕازێنێته‌وه. به هاتنی وه‌رزی به‌هار پێشمه‌رگه قاره‌مانه‌کانی حیزبی دێمۆکراتی کوردستان، جێگه‌ی هومێدی هه‌موو خه‌ڵکی کوردستان، پشتیوانی هه‌ژاران و ته‌نگ‌ده‌ستان، کۆڕی زه‌ماه‌وند زیاتر گه‌رم و گووڕتر ده‌که‌ن. کورانی شار و دێ، مه‌شخه‌ڵدارانی شۆڕش، به خاکی پاکی کوردستان سوێند ده‌خۆن: “کوردستانی جوان، ئه‌ی نیشتیمانم، رووناکی چاوم، ئارامی گیانم، له ده‌ست بێگانه رزگارت ده‌که‌م، پێشمه‌رگه‌ی تۆم و تۆڵه‌ت ده‌ستێنم”. قۆڵی هیمه‌ت هه‌ڵده‌ماڵن و به گیانی پاکی شه‌هیدان و خۆێنی گه‌شیان سوێند ده‌خۆن و بۆ نه‌جات دانی خاکی کوردستان قاره‌مانه‌تی له‌سه‌ر قاره‌مانه‌تی ده‌نوێنن.\nقاره‌مانه‌تی ئه‌و جاره‌یان له به‌هاری ساڵی 1987 له ناوچه‌ی پڕ له حه‌ماسه و قاره‌مانه‌تی رۆڵه‌کانی گه‌ڵی کورد و دێمۆکرات، له ناوچه‌ی مه‌نگووڕان و گه‌ورکانی مه‌هاباده. له به‌هاری ساڵی 1987 دا وه‌ک ساڵانی رابوردوو دیسان هێزه‌کانی پێشمه‌رگه‌ی حیزبی دێمۆکرات بۆ تێکۆشانی سیاسی _ نیزامی گه‌ڕانه‌وه بۆ ناوچه‌کانی ژێر ده‌سه‌ڵاتی رژێمی کۆنه‌په‌ره‌ستی کۆماری ئیسلامی ئێران. هێزی پێشه‌واش به فه‌رمانده‌یی شه‌هید خدره سووری نه‌مر گه‌رانه‌وه بۆ ناوچه‌ی مه‌هاباد. له‌گه‌ڵ گه‌یشتنه‌وه بۆ ناوچه‌ی مهاباد، خدره سوور هه‌ر وه‌ک عاده‌تی هه‌میشه‌یی خۆی بوو، ده‌که‌وته داڕشتنی گه‌ڵاله بۆ زره‌به لێدان له دووژمن. له به‌هاری ساڵی 1987 دا چه‌ند زه‌ربه‌ی قوورس به پێی ته‌رح و گه‌ڵاڵه‌ی خدره سوور له دووژمن درا. ته‌رحی ئه‌و نه‌مره به‌حه‌ق سه‌ری له دووژمن ده‌شێواند، به‌و مانایه که دووژمن نه‌یده‌زانی چۆن و له کام شوێن به دوامان دا بگه‌ڕێ و هه‌ر کات زانیبایان پێشمه‌رگه‌ی هیزی شه‌هید پێشه‌وا له شوێنێکه، ئه‌وان به بیانووی گه‌ڕان به داوای پێشمه‌رگه دا روویان له شوێنێکی دیکه ده‌کرد و به هیچ شێوه‌یه‌ک خۆیان له قه‌ره‌ی پێشمه‌رگه‌کان نه‌ده‌دا. چوونکه ده‌یان‌زانی ناتوانن خۆ له‌به‌ر هێز و وره‌ی قاره‌مانه‌کانی دێمۆکرات،کوڕانی رۆژانی سه‌خت و ته‌نگانه، گیان له‌سه‌ر ده‌ستانی حیزب و گه‌ل، قووتابی‌یانی شه‌هید پێشه‌وا و درێژه‌ده‌رانی رێگای شه‌هیدان سه‌رگوورد عباسی وکاک هه‌ژار و کاک شوان راناگرن و سه‌ریان تێدا ده‌چێ.\nبه پێی ته‌رحی خدره سووری نه‌مر، ئێواره‌ی رۆژی 1987.06.06 له پشتی باراوا، واته چارداغی بایز سه‌ر به ناوچه‌ی گه‌ورکی مهاباد به‌ره‌و گووندی پاژبه‌رد وه‌ڕێ که‌وتین. هه‌وا هێشتا هه‌ر رووناک بوو که گه‌یشتینه ناو ئاوایی پاژبه‌رد. ئه‌و ئاوایی‌یه له قه‌راغ جاده‌ی مهاباد ـ سه‌رده‌شت هه‌ڵکه‌وتووه. به گه‌یشتنمان بۆ ناو ئاوایی، له‌گه‌ڵ پێشوازی گه‌رمی خه‌ڵکی ئه‌و گوونده رووبه‌روو بووین و زۆر به گه‌رمی وه‌ریان گرتین. پاش چه‌ند سه‌عات پشوو دان و قسه کردن له‌گه‌ڵ خه‌ڵکی ئه‌و گوونده، شه‌و دره‌نگانێک ئاوایمان به‌جێ هێشت و به‌ره‌و چیاکان که‌وتینه ڕێ. ئه‌من ئه‌و شه‌وه به هۆی برینی کۆن، لاقم ژانی ده‌کرد و که‌مێکیش ته‌مبه‌ڵیم کرد، بۆیه یه‌سترێکی په‌لی خۆمان درا به من که سواری بم. به چوونه ده‌ر له ئاوایی دیتم دوو هاوڕێی تریش سواری یه‌ک‌سم بوونه و له پێش دا ده‌ڕۆن. که گه‌یشتمه لایان دیتم قاسم و حوسێن ئاسۆ بوون. به داخه‌وه حوسێن چه‌ند ساڵ دواتر له شه‌ڕ له‌گه‌ڵ دووژمن دا شه‌هید بوو. ده‌توانم بڵێم هه‌ر ئه‌و ژانه‌ی لاقم و ته‌نبه‌لی‌یه بوو به هۆی ئه‌وه که من ئه‌و شانسه‌م نه‌سیب بێت و ئه‌و شه‌وه که ئاخر شه‌وی ژیانی قاسمه ره‌ش بوو، چه‌ند سه‌عات به‌یه‌که‌وه به رێگا دا بڕۆین و پێکه‌وه قسه و باس بکه‌ین.\nله پشتی یاڕاڵی تووشی شوانێک هاتین. قاسم گووتی با بچین چای‌یه‌ک لای ئه‌و شوانه بخۆینه‌وه و هێندێکیش خه‌به‌ری ده‌ور و به‌ری لێ بپرسین. من و شه‌هید حوسێن ئاسۆ گووتمان ماندووین و ده‌ڕۆین. قاسم گووتی من لاده‌ده‌م، دوایی به دواتان دا دێم. من و هاوڕێ حوسێن رۆیشتین. که گه‌یشتینه سه‌ر کانی نێرخاسان باره‌کانمان له یه‌ستره‌کان کرده‌وه. دانیشتبووین قسه‌مان ده‌کرد که له‌پڕ گوێمان له ده‌نگی شه‌هید قاسم بوو که نه‌فه‌ری ده‌نگ دا. ئێمه‌ش تفه‌نگه‌کانمان ده‌ست دایه و به‌ره‌و قاسم که‌وتینه ڕێ. دیسان قاسم گووڕاندی و گووتی ” کوره کێی”. منیش هاوارم له قاسم کرد بۆ ئه‌وه‌ی بزانێ که ئێمه‌ین گه‌یشتووینه لای و پرسیارمان لێ کرد، گووتی دوو نه‌فه‌ر له‌سه‌ر رێگا بوون که منیان دیت هه‌ڵاتن. ده‌نگم دان به‌ڵام وه‌ڵامیان نه‌دایه‌وه و به‌ره‌و دۆڵی که‌ڵه‌کاوێ رایان کرد و له‌به‌ر تاریکی شه‌و لێم هوون بوون. له‌به‌ر ئه‌وی که ئێواره‌ی ئه‌و رۆژه به هه‌موو هاوڕێ‌یان راگه‌یه‌ندرا بوو که دوو پێشمه‌رگه‌ی هێزی زمزیران له ناوچه‌ی مهاباد دان و ئه‌گه‌ر نه‌فه‌رتان دی ده‌بێ به وشیاری ده‌نگیان بده‌ن هه‌تاکوو تووشی رووداوی دڵته‌زێن نه‌بین، قاسمیش وه‌دوایان نه‌که‌وتبوو. ورده ورده پشمه‌رگه‌کانی دیکه‌ش گه‌یشنه لای ئێمه. قاسم که رووداوه‌که‌ی بۆ فه‌رمانده‌ری هێز گێڕایه‌وه، خدره سوور ده‌ستووری ده‌مه‌زران له ته‌په‌کانی ده‌ور و به‌ری دا و پاشان له‌گه‌ڵ هاوڕێ‌یانی مه‌سئوول کۆبوونه‌وه‌ی فه‌وری گرت و گه‌ڵاڵه‌یه‌کی بۆ دیفاع کردن داڕشت. ئه‌ویش ئه‌وه بوو که هه‌ر به‌و شه‌وه به‌رزایی‌یه‌کانی نێوان نێرخاسان و چیای برایم جه‌لال بگرین و خافڵ نه‌بین، چوونکه ئیحتیمالی هێرشی دووژمن هه‌یه. پاشان هاوڕێ‌یان له په‌لی ٢١ به‌ره‌و شوێنی دیاریکراو که‌تنه ڕێ. په‌لی ١٢یش به فه‌رمانده‌یی هاوڕێ قاسم به‌ره‌و برایم جه‌لال وه‌ڕێ که‌وتن. په‌لی ئێمه‌ش، واته په‌لی١٣ له‌سه‌ر کانی نێڕخاسان که نووکی حه‌مله بوو سه‌نگه‌رمان گرت. باقی هاوڕێ‌یانی تر له ته‌پۆڵکه‌کاننی ده‌وروو به‌ر سه‌نگه‌ریان گرت.\nبه‌ره‌ر به‌ره هه‌وا رووناک ده‌بوو که له پڕدا له گردێکی روو به رووی ئێمه که هه‌ر ١٠٠٠ میتر دوور ده‌بوو ئاگر کرایه‌وه. ئاگره‌کان هه‌ر ده‌هاتوو زۆرتر ده‌بوون. ئه‌وه ئاگری ئه‌و جاش و پاسدارانه بوو که شه‌و له گوونده‌کانی کاوڵان و کووران ڕا هاتبوون و ئه‌و شاخانه‌یان گرتبوو. بێ‌خه‌به‌ر له‌وه‌ی که کوڕانی دێمۆکرات، رێبوارانی رێگای شه‌هیدان پیره باب و ئابدانه‌کان و ئه‌مجه‌دی‌یه‌کان له چه‌ند سه‌د میتری ئه‌وان دامه‌زراون. دووژمن به خه‌یاڵی زه‌ربه لێدان له پێشمه‌رگه‌کان هه‌ر ئه‌و شه‌وه له گوونده‌کانی زمزیران و جانداران و خاڵ‌ئاباد ڕا به‌ره‌و چیاکانی خاڵ‌ئاباد و برایم‌جه‌لال و چۆمه‌ڵ وه‌ڕێ که‌وتبوو. هه‌ر به گه‌یشتنی قاسمه ره‌ش و هاوڕێ‌یانی بۆ چیای برایم‌جه‌لال، که‌وتنه که‌مینی به‌کرێگیراونی کۆماری ئیسلامی ئێران و له هه‌موو لایه‌که‌وه ته‌قه‌یان لێ‌کرا. به‌ڵام قاره‌مانانی گه‌لی کورد، شۆڕه‌سوارانی دوازده سواره‌ی مه‌ریوان له دوژمن وه‌ده‌ست هاتن و له ماوه‌یه‌کی کوورت دا ته‌نگیان به دوژمن هه‌ڵچنی و شه‌ڕی سه‌نگه‌ر به سه‌نگه‌ریان ده‌گه‌ڵ دوژمن ده‌ست پێکرد. له ماوه‌یه‌کی کوورت دا چه‌ند سه‌نگه‌ریان به دوژمن چۆل کرد و خۆیان سه‌نگه‌ریان تێدا گرت. دوژمن به خه‌یاڵی خاوی خۆی پێی وا بوو که پێشمه‌رگه‌کان به‌ره‌و به‌رزایی‌یه‌کانی برایم‌جه‌لال هه‌ڵکشاون و به سووک و هاسانی ده‌توانێ گه‌مارۆیان بدات. هه‌ر بۆیه ئه‌و هێزانه‌ی که شه‌و له شاخه‌کانی کاوڵان و کووران وه‌ک گاگه‌ل مۆڵیان خواردبوو، به‌ره‌و کانی نێرخاسان وه‌ڕێ که‌وتن که په‌لی ئێمه واته په‌لی 13 لێی دامه‌زرابووین. به‌ڵام لێمان گه‌ڕان هه‌تا ته‌واو نیزیک بوونه‌وه. ئه‌و جار له‌پڕ لێ‌یان وه‌ده‌ست هاتین و داماننه به‌ر ده‌ستڕێژی چه‌که‌کانمان. به جۆرێک که دوژمن سه‌ری لێ شێوا بوو و نه‌یده‌توانی ئاوڕ وه‌پاشی خۆی بداته‌وه و چه‌ندین که‌لاک و برینداری لێ به‌جێ ما. له‌و هه‌ڵمه‌ته دا هه‌موو هاوڕێ‌یان به ساغ و سڵامه‌تی گه‌ڕانه‌وه بۆ ناو سه‌نگه‌ره‌کانیان. سه‌ر له نوێ دامه‌زراینه‌وه و خۆمان بۆ به‌رپه‌رچ دانه‌وه‌ی هه‌ر جم‌وجۆڵێکی دوژمن ئاماده کرد. دوژمن هه‌ر وه‌ک پیشه‌ی هه‌میشه‌یی خۆی، بۆ پشتیوانی له له‌شکره تێک‌شکاوه‌که‌ی، له هه‌موو لایه‌که‌وه سه‌نگه‌ری پێشمه‌رگه‌کانی دایه به‌ر ئاگری تۆپخانه. شه‌ڕ له جیبهه‌ی برایم‌جه‌لال هه‌ر ده‌هات و گه‌رمتر ده‌بوو. قاره‌مانه‌کانی په‌لی ١٢ به فه‌رمانده‌یی رۆڵه‌ی نه‌ترس و قاره‌مان قاسمه ره‌ش، وه‌ک قه‌ڵای ده‌م ده‌م له به‌رابه‌ر هێرشی دوژمن دا راوه‌ستا بوون و شه‌ڕی سه‌نگه‌ر به سه‌نگه‌ریان له‌گه‌ڵ ده‌کردن. به‌ره‌به‌ره پێشمه‌رگه‌کان فیشه‌کیان که‌م ده‌بێته‌وه. هه‌ر بۆیه داوای یارمه‌تی له هاوڕێیانی تر کرد که کاک خدر به لکی ٢ی راگه‌یاند که په‌لێکیان بۆ یارمه‌تی ره‌وانه بکه‌ن. فه‌رمانده‌ی لکی ٢ په‌لی ٢١ی به فه‌رمانده‌یی هاوڕێ چکۆل بۆ یارمه‌تی په‌لی ١٢ ره‌وانه کرد. به داخه‌وه هاوڕێیانی په‌لی ٢١ له‌به‌ر ئه‌سته‌می شه‌ڕگه‌که و چوونکه له سێ لاوه ته‌قه‌یان لێ داکرا، سه‌ره‌ڕای هه‌وڵ و ته‌قه‌لایه‌کی زۆر نه‌یانتوانی خۆیان به‌گه‌یننه لای هاوڕێ‌یانیان. قاسم به بێسیمه‌که‌ی هاته سه‌ر خه‌ت. بێسیمی په‌لی ئێمه ته‌سادووفه‌ن ئه‌و رۆژه به من بوو. کاتێک قسه‌م له‌گه‌ڵ قاسم کرد، داوای یارمه‌تی کرد. من زوو زانیم که قاسم و هاوڕێیانی به ته‌واویی گیانیان له خه‌ته‌ر دایه. چوونکه من هه‌تا راده‌یه‌ک رووحیاتی قاسمم ده‌ناسی و ده‌مزانی که له‌خۆڕا داوای یارمه‌تی ناکات. پێم گووت که هاوڕێیانی په‌لی ٢١ به‌ڕێوه‌ن بۆ لایان و هه‌وڵ بده‌ن ده‌ست به فیشه‌که‌وه بگرن و ماوه‌ویه‌کی تر موقاومه‌ت بکه‌ن. له پڕ خه‌ت بڕا. دوای ده ده‌قیقه‌ی تر هاته‌وه سه‌ر خه‌ت و گووتی مه‌نگوور پێم خۆشه بۆخۆت بێی. منیش پێم گووت قاسم گیان تۆ خۆت ده‌زانی جیبهه‌ی ئێمه نووکی حه‌مله‌یه و ئێمه ته‌نیا 7 که‌سین و هاوڕێی به‌رپرسیش پێم‌وانیه ئیجازه بدات. زۆرم پێ خۆش بوو بڵێم باشه ئه‌وه هاتم، به‌ڵام ده‌مزانی ئه‌گه‌ریش بچم، هه‌ر هه‌تا ئه‌و شۆێنه‌ی که هاوڕێیانی په‌لی ٢١ی لێ بوو بچمه پێش. دوای ئه‌وه ئیتر قاسم نه‌هاته‌وه سه‌ر خه‌ت. پاش سه‌عات و نیوێک هاوڕێ کاک عه‌وڵای شه‌ریفی هاته سه‌ر خه‌ت و هه‌واڵی جیبهه‌ی ئێمه‌ی پرسی. منیش پێم گووت که هێرشی یه‌که‌می دوژمنمان تێک‌شکاندووه و هه‌موو جم‌وجۆڵی دوژمن چاوه‌دێری ده‌که‌ین، به‌ڵام دوژمن شوێنی ئێمه به تووندی تۆپ باران ده‌کات. پاشان من خه‌به‌ری جیبهه‌ی برایم‌جه‌لالم له کاک عه‌وڵای شه‌ریفی پرسی. وتی هاوڕێیانی په‌لی ١٢ پاشه‌کشه‌یان کردووه، به‌ڵام کووڕه ڕه‌شه‌که و چکۆله‌که دیار نین. مه‌نزووری قاسمه ره‌ش و خاله‌قه چکۆل بوون. منیش وتم، من ئه‌و دوو هاوڕێیه چاک ده‌ناسم، حاتمه‌ن ده‌گه‌ڕێنه‌وه، له‌وانه‌یه به دۆڵی چۆمه‌ڵ دا هاتبنه خوار، دوای ماوایه‌کی دیکه په‌یدا ده‌بنه‌وه.\nبه داخه‌وه کاکه عه‌وڵای شه‌ریفی دوای چه‌ند ساڵ ئه‌ویش له شه‌ڕێک دژی دژمن دا شه‌هید بوو. قاسم که فه‌رمانده‌یه‌کی به ئه‌زموون بوو، بۆ پاراستنی گیانی پێشمه‌رگه‌کان ده‌ستووری پاشه‌کشه به پێشمه‌رگه‌کان ده‌دات و خۆی ته‌نیا بۆ به‌ربه‌ره‌کانی له‌گه‌ڵ دوژمن له سه‌نگه‌ر دا ده‌مێنێته‌وه و به تووندی به‌رپه‌رچی هێرشی دوژمن ده‌داته‌وه و به‌م شێوه چه‌ندین که‌لاکی‌یان له ده‌خا. له‌و کاته دا یه‌کێک له هاورێیانی قاسم به ناوی خاله‌ق عه‌زیزی به ئارپی‌جی و ده‌مانچه‌وه ده‌گه‌ڕێته‌وه بۆ لای قاسم که یارمه‌تی فه‌رمانده‌که‌ی بدات. به‌ڵام به داخێکی گرانه‌وه به ته‌واویی ناگاته لای قاسم که وه‌به‌ر ده‌ستڕێژی دوژمن ده‌که‌وێ و بریندار ده‌بێ. به‌م شێوه‌یه ئه‌رکی قاسم قوورس‌تر ده‌بێ. له شه‌ڕێکی سه‌نگه‌ر به سه‌نگه‌ر دا خۆی ده‌گه‌یه‌نێته لای خاله‌ق و بۆی ده‌رده‌که‌وێ که برینه‌که‌ی زۆر قوورسه. دوژمن که هه‌ست به بریندار بوونی خاله‌ق ده‌کات، ئه‌ڵقه‌ی گه‌مارۆیان له‌سه‌ر تووندتر ده‌کات. به‌ڵام ئه‌م دوو رۆڵه‌ی دێمۆکرات کۆڵ ناده‌ن و هه‌تا دوایین فیشه‌ک شه‌ڕ ده‌که‌ن. قاسم به کڵاشینکۆفه‌که‌ی و خاله‌قیش به ده‌مانچه به‌ره‌نگاری دوژمن ده‌بنه‌وه. خاله‌ق بۆ جاری دووهه‌م ده‌که‌وێته به‌ر گووله‌ی دوژمن و ئه‌مجاره‌یان گیانی پاکی فیدای ئازادی گه‌ل و نیشتیمان ده‌کات. پاش ماوه‌یه‌ک به‌ربه‌ره‌کانی قاسمیش بریندار ده‌بێت. به‌ڵام قاسم بریاری خۆڕاگری و تۆمار کردنی قاره‌مانه‌تی‌یه‌کی دیکه له مێژووی خه‌باتی حه‌قخوازانه‌ی گه‌له‌که‌ی ده‌دات و له شه‌ڕێکی ده‌سته‌ویه‌خه دا هه‌تا دوافیشه‌ک له به‌رانبه‌ر دوژمن دا راده‌وه‌ستێ. قاسم له کاتێک دا جارێکی دیکه‌ش بریندار ده‌بێ و فیشه‌کی ده‌مانچه‌که‌یشی ته‌واو ده‌بێ، به برینداری ده‌که‌وێته به‌ر ده‌ستی دوژمن.\nله کاتی هیرشی دوژمن بۆ برایم‌جه‌لال، به‌کرێگیراوان شوانێک که ئه‌و شه‌وه له داوێنی برایم‌جه‌لال ده‌بێ، وه‌ک چاوساغ وه‌پێش خۆیان ده‌ده‌ن. دواتر که هاورێیان ده‌چنه‌وه ئه‌و ناوچه‌یه، ئه‌و شوانه که له نزیکه‌وه شاهیدی قاره‌مانه‌تی و خۆڕاگریی قاسم و خاله‌ق ده‌بێ، ده‌گێڕێته‌وه و ده‌ڵێ: “قاسم ته‌سلیمی داواکاری‌یه‌کانی فه‌رمانده‌ی به‌کرێگیراوان نابێ و تف‌یان له سه‌ر و رووی ده‌کا و جنێویان پێ‌ده‌دا و هاوار ده‌کا، بژی حیزبی دێمۆکراتی کوردستان، بژی پێشمه‌رگه، بمرن جاش و پاسدار، یان سه‌رکه‌وتن یان مردن. له کاتێک دا دوژمن ده‌یهه‌وێ قسه له قاسم ده‌ربکێشێ و به چۆکی دابێنێ، رۆڵه‌ی گه‌ل وه‌ک چیای بێستون له به‌رانبه‌ریان دا راده‌وه‌ستێ. فه‌رمانده‌ی به‌کرێگیراوان ده‌بینێ که قاسم، رۆڵه‌ی به‌وه‌ج و شۆڕشگێری گه‌ل چه‌نده نه‌ترسانه به‌ره‌و پیری مه‌رگ ده‌چێ و سه‌ری دانانوێنێ، دیداته به‌ر ده‌ست‌ڕێژ و شه‌هیدی ده‌کات.”\nبه‌م جۆره شه‌ڕ له‌م جیبهه‌یه کۆتایی پێهات. دوژمن بۆ بردنه سه‌ری وره‌ی جاش و پاسداره‌کان و چاوترسێن کردنی خه‌ڵک، ته‌رمی ئه‌و دوو شه‌هیده به‌سه‌ر دار و به‌رد و گوێنی چیاکانی برایم‌جلال دا راده‌کێشن و پاشان ته‌رمه‌کانیان له پشتی تۆیۆتا ده‌ده‌خه‌ن و به‌ره‌و گووندی جانداران رایان ده‌کێشن. به‌ڵام له‌گه‌ڵ به‌ره‌نگاری خه‌ڵک رووبه‌روو ده‌بنه‌وه و خه‌ڵکه‌که ته‌رمی ئه‌و دوو شه‌ه‌یده به خاک ده‌سپێرن\nبه‌م جۆره گووڵێکی دیکه‌ش له گووڵزاری چیاکانی کوردستان هه‌ڵده‌پرووکێ و خۆێنی قاسم ده‌ڕژێته بن داری ئازادی نه‌ته‌وه‌یی کورد.\nله پڕ خشه‌ی بێسیم هات. ده‌ستبه‌جێ هه‌ڵم‌گرت. دیتم به فارسی قسه ده‌کات و جنێو ده‌دات. وتی رێگاچاره‌تان نه‌ماوه و وه‌رن ته‌سلیم بن، ئه‌گینا چاره‌نووسی هه‌مووتان به چاره‌نووسی قاسمه ره‌ش ده‌بێت که ئێستا له‌ژێر پێم دا که‌وتووه. منیش قسه‌م پێ گووت و وتم ئه‌تۆ ئه‌و پیاوه نی بتوانی قاسم به‌دیل بگری. وتی ئه‌گه‌ر باوه‌ڕ ناکه‌ی ئه‌وه‌تا خۆت قسه‌ی له‌گه‌ڵ بکه. وتم بیده‌یه. به‌ڵام ئه‌و بێسیمه‌که‌ی نه‌دایه. به داخه‌وه وادیار بوو شه‌هیدیان کردبوو. خه‌م دایگرتم. نه‌مده‌زانی باوه‌ڕ به‌که‌م یان نا. هه‌ر چاوه‌روان بووم په‌یدا ببنه‌وه. په‌یتا په‌یتا به بێسیم خه‌به‌رم له هاورێیانی تر ده‌پرسی، به‌ڵام به‌داخه‌وه ئه‌وانیش هیچ خه‌به‌ریان نه‌بوو.\nده‌وروبه‌ری سه‌عات ٣٠/١٢ دیسان فه‌رمانده‌کانی دوژمن جاش و پاسداره‌کان‌یان به‌زۆر به‌ره‌و سه‌نگه‌ری پێشمه‌رگه‌کان وه‌ڕێ خسته‌وه. ئێمه که له هه‌لێکی ئاوا ده‌گه‌ڕاین، سه‌نگه‌رمان گرت و چاوه‌روان ماینه‌وه که دوژمن به ته‌واویی لێمان نزیک بێته‌وه. کاک خدری نه‌مر له‌حزه به له‌حزه چۆنیه‌تی نزیک بوونه‌وه‌ی دوژمنی به بێسیم پێ راده‌گه‌یاندین. کاتێک که جاش و پاسداره‌کان چه‌ند هه‌نگاوێکیان مابوو بگه‌نه لامان، له بڕ لێیان راپه‌ڕین و به ئه‌وین و رق و قینی ئه‌و دوو شه‌هیده داماننه به‌ر ده‌سڕێژ. دوژمن به دانی چه‌ندین کووشته و بریندار، به هه‌ڵات هه‌ڵات خۆیان گه‌یانده‌وه چادره‌کانی پشتی کووران.\nپاشان دوژمن له سه‌ر ڕا ده‌ستی کرده‌وه به تۆپ‌باران و خۆمپاره و کاتیووشا بارانی سه‌نگه‌ری پێشمه‌رگه‌کان. ئاگری تۆپخانه‌ی دوژمن به راده‌یه‌ک تووند بوو که ئیمه که ٧ که‌س بووین و نه نانمان پێ بوو و نه ئاو، نه‌مه‌مان ده‌توانی له‌و کانی‌یه‌ی که له ٥٠ میتری ئێمه‌وه بوو ئاو بخۆینه‌وه. پێم خۆشه که لێره دا ئیشاره به شتێک بکه‌م که زۆر سه‌یر و جێگای سه‌رسووڕمان و پێکه‌نین بوو، ئه‌ویش ئه‌وه بوو که یه‌کێک له هاوڕێیان ئیشتیای سیگاری کرد که به داخه‌وه هیچ که‌س سیگاری پێ نه‌بوو. ئه‌ویش ده‌ستی له گیرفانی ناو ده‌فته‌رێکی چکۆله‌ی ده‌رهێنا و وه‌رقێکی لێ کرده‌وه و چه‌ند کشپه‌ڵی مه‌ڕی کۆ کرده‌وه و وردی کرد، پاشان وه‌ک سیگار هه‌ڵیبه‌ست و دایگیرساند و مژی له‌ێده‌دا و ده‌گووت، ته‌ح به خوودای له سیگاری “تیر”ی ئێرانیش خۆش‌تره.\nله پڕ کاک خدر هاته‌وه سه‌ر خه‌ت و وتی خۆتان حازر که‌ن، دوژمن خه‌ریکی جم‌وجۆڵه. هه‌روه‌کی هه‌وارچی‌یه‌کان چه‌ند رۆژ دواتر بۆیان گێڕاینه‌وه، ئه‌و جاریش فه‌رمانده‌کانی دوژمن جاش و پاسداره‌کان‌یان به زه‌بری هه‌ڕه‌شه و شه‌ق و لێدان به‌ره‌و سه‌نگه‌ره‌کانی ئێمه ره‌وانه کرده‌وه.\nله به‌ره‌کانی نێرخاسان که کوڕانی دێمۆکراتی له ئامێزی خۆی گرتبوو، ئه‌و جار بڕیاری یه‌کجاریمان دا که زه‌برێکی وه‌ها له دژمن بده‌ین که ئیتر توانایی هێرش کردنیان نه‌مێنێ. دوای تۆپب‌بارانێکی زۆر، دوژمن خه‌ریک بوو له سه‌نگه‌ره‌کانی ئێمه نزیک ده‌بۆوه. ئاواتی ئێمه‌ش هه‌ر ئه‌وه بوو که له‌گه‌ڵیان تێکه‌ڵ بین. چوونکه هه‌م دوژمن به خاتری هێزه‌کانی خۆی ئاگری تۆپ‌خانه‌ی راده‌گرت، و هه‌م ئێمه ده‌مانهه‌وه‌یست زه‌برێکی کاریگه‌رتری لێ‌بده‌ین، هه‌ر بۆیه لێیان‌گه‌ڕاین هه‌تا هاتنه چه‌ند میتری ئێمه. ئه‌و جار لێیان راپه‌ڕین و داماننه به‌ر ده‌سڕێژی چه‌که‌کانمان. ئه‌وان که چاوه‌روانی شتێکی ئاوایان نه‌ده‌کرد، تووشی شڵه‌ژان و سه‌رلێ‌شێواوی بوون و نه‌یان ده‌زانی روو له کام لا بکه‌ن و به دانی ژماره‌یه‌ک کوژراو و بریندار رایان کرد. به‌ڵام ئێمه به‌وه لێیان خۆش نه‌بووین و که‌وتینه سه‌ریان و یه‌ک له دوای یه‌ک لمبۆزیانمان له خۆڵ وه‌رده‌دان. له قووڵکه‌یه‌ک دا جه‌ماعه‌تێک جاش و پاسدار له گه‌مارۆ که‌وتبوون، ئێمه بڕیارمان دا که ئه‌مانی ده‌ست‌کردنه‌وه‌یان لێ‌ببڕین. له‌و به‌ینه‌دا پێشمه‌رگه‌یه‌کمان به ناوی کۆێخا بریندار بوو. بانگی منی کرد وتی وه‌ره بریندار بووم. منیش وتم ئاگات له خۆت بێ ئێستا دێینه‌وه لات. ئه‌و چه‌ند که‌سه‌ی که له قووڵکه‌که دا گه‌مارۆ درابوون له ماوه‌یه‌کی کوورت دا هه‌موویان کووژران. هه‌ر بۆیه بڕیارمان دا که که‌لاکه‌کانیان شناسایی بکه‌ین و چه‌که‌کانیان کۆ بکه‌ینه‌وه. من خۆم ٣ تفه‌نگم کۆ کرده‌وه. چوومه سه‌ر که‌لاکی پاسدارێک، چه‌که‌که‌یم نه‌دی، به‌ڵام بێسیمێکی پی. ئار. سی. پێ‌بوو. نووکه شه‌قێکم له بێسیمه‌که‌ی دا به‌ڵام جووڵه‌ی نه‌کرد، منیش به جێم‌هێشت و چووم بۆ لای هاوڕێ سمایلی ئابدانه و هاوڕێی سه‌رپه‌لمان که چه‌ند میتر له من دوور بوون. ئه‌وانیش هه‌ر یه‌که‌ی ٤ـ٣ چه‌کیان کۆ کردبۆوه. له پڕ زۆر له نیزیکه‌وه دراینه به‌ر ره‌گبار. هه‌ر ئه‌و پاسداره‌ی که من چوو بوومه سه‌ری و پێم وابوو که کووژراوه، نه‌کووژرا بوو و هه‌ر خۆی مراند بوو ده‌سڕێژی له ئێمه کرد. ئێمه به‌و هیوای که هه‌موو پاسداره‌کان کووژراون، چه‌که‌کانمان له شانمان کرد بوو، هه‌ر بوویه کاتێک ئه‌و پاسداره ته‌قه‌ی لێ‌کردین، هه‌ر وا چاومان لێ‌ده‌کرد. له پێش دا سمایل بریندار بوو، دوای ئه‌و منیش بریندار بووم. به خۆشی‌یه‌وه هاوڕێیه‌کی ترمان به ناوی خان که له ته‌نیشت ئه‌و پاسداره بوو، به ته‌ک‌تیر سێله‌ی لێ‌گرت و لێی دا. پاشان هاوڕێی سه‌رپه‌لمان که ساغ بوو غاری دا سه‌ری و نه‌یهێشت هه‌ستێته‌وه و به سزای خۆی گه‌یاند. دیاره ئه‌و پاسداره زۆر ترسه‌نۆک بوو. چوونکه دواتر که چوومه‌وه سه‌ر که‌لاکه‌که‌ی دیتم ده‌راغێکی ٤٠تیری پڕی له‌سه‌ر کڵاشینکۆفه‌که‌ی بوو و ده‌یتوانی هه‌ر سێکمان شه‌هید بکات. من و ئابدانه له‌گه‌ڵ ئه‌وه که بریندار ببووین، ده‌مانتوانی بۆخۆمان بڕۆین، به‌ڵام کۆێخا که نه‌یده‌توانی بڕوا، دوو هاوڕی هاتن هه‌ڵیان گرت و به‌ره‌و هاورێیانی تر پاشه‌کشه‌مان کرد. دوژمن ئیتر فززه‌ی لێبڕا و ئیتر هێرشی دیکه‌ی نه‌کرده‌وه. به‌م شێوه‌یه ئه‌و رۆژه شه‌ڕ له‌و جیبهه‌یه‌ش کۆتایی پێ‌هات و دوژمن بۆ گوونده‌کانی ده‌وروبه‌ر پاشه‌کشه‌ی کرد و ئێمه‌ش به ده‌ستوری فه‌رمانده‌ری هێز، کۆ بووینه‌وه و به‌ره‌و پشتی کانی‌شینکه پاشه‌کشه‌مان کرد. هه‌رچه‌ند وه‌زعی کۆێخا و سمایل له رواڵه‌ت دا باش بوو، به‌ڵام به‌داخه‌وه به هۆی خۆین‌رێزی داخلی، دوای ٢سه‌عات پیاده‌ڕره‌ویی، هاوڕێ عومه‌ر سووڵتانی ناسراو به کۆێخا شه‌هید بوو. دوایش که گه‌یشتینه شوێنی حه‌سانه‌وه سمایلی ئابدانه‌ش شه‌هید بوو. به‌م جۆره ئه‌و دوو هاوڕێیه‌ش وه‌ک هاوڕێیانی تریان، واته شه‌هیدان قاسمه ره‌ش و خاله‌قه چکۆل، شه‌هید بوون و چوونه ناو کاروانی نه‌مرانی حیزبی دێموکراتی کوردستان و گیانی خۆیان فیدای گه‌ل و نیشتیمان کرد و به خوێنی سوور و گه‌شیان به‌رزایی‌یه‌کان برایم‌جلال و کانی‌نێرخاسان‌یان ره‌نگاند.\nئه‌و چوار شه‌هیده قاره‌مانه بریتی بوون له:\n١ـ شه‌هید قاسمی علیزاده، ناسراو به قاسمه ره‌ش، خه‌ڵکی مهابادـ\n٢ـ شه‌هید عومه‌ری سووڵتانی ناسراو به کوێخا، خه‌ڵکی زه‌نگاوا\n٣ـ شه‌هید سمایلی ئابدانه، چواره‌مین شه‌هیدی بنه‌ماڵه، خه‌ڵکی مهاباد\n4ـ شه‌هید خاله‌قی عه‌زیزی، ناسراو به خاله‌قه چکۆل، خه‌ڵکی گووندی قوومقه‌ڵا\nهه‌زاران سڵاو له گیانی پاکی ئه‌و شه‌هیدانه و هه‌موو شه‌هیدانی حیزب و گه‌ل.\nبرووخێ رژێمی کۆنه‌په‌ره‌ستی کۆماری ئیسلامی ئێران.\nبژی دێمۆکرات، بژی کورد و کوردستان.\nتێبینی: چه‌ند حه‌وتوو دواتر، ئه‌و فه‌رمانده جینایه‌تکاره که قاسمه ڕه‌شی شه‌هید کردبوو، له شه‌ڕێک دا له ناوچه‌ی گه‌ورکی مهاباد که له‌و دا ده‌یان که‌س له به‌کرێگیراوانی دوژمن ده‌کوژرێن و بریندار ده‌بن، به ده‌ستی هاوسه‌نگه‌رانی قاسمه ره‌ش و خاله‌قه چکۆل به سزای جینایه‌ته‌کانی ده‌گات و ده‌کوژرێ.


سیسی: هاوکاری و هەماهەنگیی نزیکمان لەگەڵ ئیسرائیلدا هەیە – ئیسلامی\nسه‌ره‌تا/ جیهانی ئیسلامی/سیسی: هاوکاری و هەماهەنگیی نزیکمان لەگەڵ ئیسرائیلدا هەیە\n103 ده‌قه‌ی خوێندنه‌وه 1\nکەناڵی سی بی ئێس نیوزی ئەمریکی بڵاویکردووەتەوە، میسر داوای لە کەناڵەکەیان کردووە کە چاوپێکەوتنێکی کەناڵەکە لەگەڵ عەبدولفەتاح سیسی سەرۆکی میسردا بڵاونەکاتەوە، بەڵام ئەوان ئەو داوایەیان ڕەتکردووەتەوە.\nبەگوێرەی زانیارییەکان، لە چاوپێکەوتنەکەدا عەبدولفەتاح سیسی دانی بەوەدا ناوە کە هاوکاری و هەماهەنگیی نزیکیان لەگەڵ ئیسرائیلدا هەیە، هاوکات نکۆڵی لەوەش کردووە کە هیچ زیندانییەکی سیاسیی لە میسردا بوونی هەبێت. بەڵام پێشتر هیومان ڕایتس وۆچ لە ڕاپۆرتێکیدا باسی لەوە کردبوو کە زیاتر لە ٦٠ هەزار زیندانیی سیاسیی لە زیندانەکانی میسردان. لەکاتی وەڵامدانەوەی بەشێک لەو بابەتەشدا عەرەقێکی زۆر بە ڕووخساری عەبدولفەتاح سیسیەوە دەبینرێت، کە بوونی عەرەق لەسەر ڕووخسار بەپێی شارەزایانی خوێندنەوەی ڕووخسار، بەهۆی درۆکردنەوەیە.\nیەکێک لەو کەسانەی کە لە میسر زیندانیکراوە مەحمود حوسێنی ڕۆژنامەنووسی جەزیرەیە، کە لە مانگی کانوونی یەکەمی ٢٠١٦ و لەکاتی گەڕانەوەی بۆلای خێزانەکەی دەستگیرکراوە. ئەو ڕۆژنامەنووسە زیاتر لە ٧٤٣ ڕۆژە بەبێ تۆمەت لە زیندانەکانی میسردا زیندانی کراوە.\nهەرچەندە میسر بە ڕوونی لە داواکەیدا باسی لەوە نەکردووە کە دژی کام بەشەی چاوپێکەوتنەکەیە و نایەوێت پەخش بکرێت، بەڵام وا پێدەچێت کە لەگەڵ ئەو بەشەدا ناساز بێت کە تیایدا سیسی باسی پەیوەندییەکانی میسر و ئیسرائیل دەکات.\nلە چاوپێکەوتنەکەیدا لەگەڵ سی بی ئێس نیوزی ئەمریکیدا، عەبدولفەتاح سیسی لە وەڵامی ئەوەدا کە ئایا ئیسرائیل و میسر لە ئێستادا نزیکترین هاوکاریی و هەماهەنگی لەنێوانیاندا هەیە؟ وتوویەتی، “ئەوە ڕاستە.. ئێمە هاوکاری و هەماهەنگییەکی بەرفراوانمان لەگەڵ ئیسرائیلدا هەیە.”\nساڵی ڕابردووش سوپای میسر ئەو ڕاپۆرتانەی ڕەتکردەوە کە باسیان لە هاوکاری و هەماهەنگییەکانی نێوان میسر و ئیسرائیل دەکرد، بە دیاریکراویش هاوکاری و هەماهەنگیی نێوانیان لە بیابانی سینا لە باکوری میسر، کە هاوسنوری غەززەیە و لە ئێستادا بەناوی بوونی داعشەوە سوپای ئیسرائیل جەنگی تیادا بەرپاکردووە.\nپێشتریش بەرپرسانی ئیسرائیل بە شێوەیەکی ئاشکرا ستایشی هاوکاریی و هەماهەنگییەکانی سیسی-یان کردووە، بەوەی کە بە شێوەیەکی سەلامەت و سەرکەوتووانە و بە مۆڵەتی ئیسرائیل هێزی سەربازی و ئاسمانی لە نزیک (سنوری ئیسرائیل) بڵاوکردووەتەوە بۆ شەڕی دژ بە گروپە چەکدارییەکان.\nلەدوای ئەوەی سیسی لە ساڵی ٢٠١٤دا دەسەڵاتی گرتەدەست، لانیکەم دوو جار لەگەڵ بنیامین نەتەنیاهو سەرۆک وەزیرانی ئیسرائیلدا کۆبووەتەوە. کۆبوونەوەکانیان بە شێوەیەکی کەم لەلایەن میدیاکانەوە گرنگیی پێدرا، کە تا ئێستاش زۆرینەی گەلی میسر ئیسرائیل بە دوژمن دەزانن و دژ بە ئاساییکردنەوەی پەیوەندییەکانیانن لەگەڵ ئیسرائیلدا.\nچاوپێکەوتنەکەی عەبدولفەتاح سیسی بڕیارە سبەینێ یەک شەممە ٦ی کانوونی دووەمی ٢٠١٩ لە کەناڵی سی بی ئێس نیوز (کاتژمێر ٧) پەخشبکرێت.


وەفدێک لە هاوپەیمانی فەتح بۆ دانوستان له‌گه‌ڵ کورد له هەولێره - Mehr News Agency\nAP ١٣٩٧ Mordad ٣٠ ١٠:٠٢\nNews Code 21141\nسەرچاوەیەکی عێراقی ڕایگه‌یاند:\nوەفدێک لە هاوپەیمانی فەتح بۆ دانوستان له‌گه‌ڵ کورد له هەولێره\nسەرچاوەیەکی عێراقی لە چوونی وەفدێک لە هاوپەیمانی فەتح بۆ هەولێر و دەسپێکی دانوستانەکان لە پێناو پێکهێنانی هاوپەیمانی گەورەی پەرلەمانی هەواڵی دا.\nبە ڕاپۆرتی ئاژانسی هەواڵی مێهر بە گێڕانەوە لە بەغدا توودەی، سەرچاوەیەکی عێراقی لە چوونی وەفدێک لە هاوپەیمانی فەتح بۆ هەولێر و دەسپێکی دانوستانەکان لە پێناو پێکهێنانی هاوپەیمانی گەورەی پەرلەمانی هەواڵی دا.\nئەو سەرچاوەیە ڕایگەیاند کە وەفدێک لە هاوپەیمانی فەتح گەیشتە هەولێر و خەریکی دانوستان لە گەڵ پارتی دیموکراتی کوردستان و میحوەری وەتەنی (٦ ڕەوتی سوننەی عێراق کە بڕیارە لە ڕەوتی پێکهێنانی دەوڵەتی داهاتوو و هەڵبژاردنی سێ سەرۆک دەسەڵاتی ئەو وڵاتە ڕۆڵی کارایان هەبێ)یە.\nئەوە لە کاتێکدایە کە پێشتر ئەحمەد ئەسەدی وتەبێژی هاوپەیمانی فەتح ڕایگەیاندبوو کە ئەو هاوپەیمانییە هیچ پەلەی نییە بۆ ڕاگەیاندنی هاوپەیمانی گەورە.\nوتیشی: بە پەلە نەبوونمان بەو هۆیەیە کە دانوستان و لێک تێگەیشتنمان سەقامگیر و پاوەجێیە و لە سەر ئەو بڕوایەین کە لە دڵیدا هاوپەیمانی گەورە و بە هێز بێتە دەرێ و لە رۆژانی داهاتوودا ڕایدەگەیێنین.\nئەسەدی جەختی کرد: زۆر لایەن لە گەڵ پلانی ئێمەدا هاوڕیزن. دەرگاکانی ئێمە بەڕووی هەموو گرووپێکی سیاسی کە حەز بە هاوبەشی لە گەڵ ئێمەدا دەکەن، کراوەیە.\nلە لایەکی دیکەوە عەبدوهادی سەعداوی لە سەرکردەکانی هاوپەیمانی دەوڵەتی یاسا ڕایگەیاند: هاوپەیمانی گەورە بە سەرۆکایەتی هاوپەیمانی دەوڵەتی یاسا و هاوپەیمانی فەتح ڕادەگەیێندرێت. دەوڵەتی یاسا هەنگاوی بێر لێ کراوە هەڵدەگەرێت، نەک هەنگاوی میدیایی.\nڕاشیگەیاند: گرووپگەلی کوردی و سوننە کە لە هەولێر کۆبوونەتەوە، پەیامێکی ئیجابیان ناردووە بۆ پەیوەست بوون بە هاوپەیمانی گەورە.


گوڵان میدیا January 29, 2022 هەواڵ\nدەسەڵاتدارانی تاجیکستان ڕۆژی هەینی 28ی کانوونی دووەم ڕایانگەیاند: کە 12 کەس لە شەڕ و پێکدادانی سنووری ئەو وڵاتە لەگەڵ قیرغستان کوژراون و برینداربوون بەرپرسانیش تەئكیدیان لەسەر ئاگربەستی نێوان هەردوو وڵات کردەوە.\nدوای پێکدادانێکی شەوی ڕابردووی لەنێوان هێزەکانی سنووری تاجیکستان و قیرغستان ، بەرپرسانی لیژنەی ئاسایشی نەتەوەیی تاجیکستان ڕۆژی هەینی 28ی کانوونی دووەم لە بەیاننامەیەکدا ئاگربەستیان لەنێوان هەردوو وڵات ڕاگەیاند.\nبەگوێرەی ئامارەکانی لێژنەی ئاسایشی نەتەوەیی تاجیکستان، شەوی ڕابردوو پێکدادانی سنووری بەلایەنی کەمەوە دوو کوژراو و 10 برینداری لێکەوتەوە.\nبەرپرسانی حکومەتی قیرغستان دەڵێن: دوای ئەوەی هاووڵاتیەکی تاجیکستان ڕێگای نێوان شارۆچکەکانی «بادكەند» و «ئیسفەنای» گرتەوە، پێکیاندادا.\nهەرچۆنێک بێت تاجیکستان جەخت دەکاتەوە کە هێزە سەربازییەکانی قیرغستان ڕێگایان داخستووە و پێکدادانی نێوان دوو پاسەوانی سنووری ئەو وڵاتەی لێکەوتەوە.\nدوای ساڵێک لە ئارامی لەسەر سنووری تاجیکستان و قیرغستان ، ڕۆژی پێنج شەممە جارێکی دیكە هێزە سنوورییەکانی ئەو دوو وڵاتە پێکیاندادا و تەقەیان لە یەکتر کرد.\nهێزە سنوورییەکانی تاجیکستان و قیرغستان ، دوو وڵات کە هاوپەیمانی هەرێمی ڕووسیان، جارجارە شەڕ و پێكدادان لە نێوانیان ڕوودەدات.\nساڵی پار (2021) بەلایەنی کەمەوە 49 کەس لە نێوان پاسەوانانی سنووری تاجیکستان و قیرغستان کوژران.\nشەڕ لە سنووری تاجیکستان - قیرغستان


«هەولێر»ەكەی ئەوان بۆنی خوێنی لێ دێ – Knwe.org\nسەرەکی » مانشێت » «هەولێر»ەكەی ئەوان بۆنی خوێنی لێ دێ\nبە ڕاست‌و چەپدا سوكایەتی بە هەموو هەوڵێك بۆ هەر (یەكێتییەك)، بە هەموو خەمێك لە (نیشتمان) و هەموو گەڕانێك بە دوای یەكریزی (كوردستان)ی دا دەكات. تووشی شیزفرۆنیای گۆشەگیركەوتنی خۆی‌و سەرە گەورەكانی بووە.\n(هەولێر)ەكەی ئەوان هەولێری خەڵق‌و خوای ئەم دونیایە نییە. بەڵكو هەولێر-ێكی دەمارگیرە، هەولێرێك ئەگەر چارەسەر نەكرێ نە كوردستان‌و نە «هەولێر»ی رەسەنیش دەمێنێ.\nهێشتا ماویەتی هەولێر‌و مانشێتەكانی سەری كورد بە قوڕا بكەن. هێشتا ماویەتی(هەولێر) بكرێتە قوربانی حەز‌و ئارەزووی خودپەرستی‌و كورسی پەرستی كە سەرمان لە هەموو شوێنێكەوە دەردێنن تەنها كوردپەرستی‌و وەتەن پەروەری نەبێت.\nلای (هەولێر) هەموو كەس خائین‌و خۆفرۆشە تەنها دەستەی نووسەران‌و سپۆنسەرەكانی سەرەوەیان نەبێ.


قەڵا سمائیل ئاغا - ویکیپیدیا، ئینسایکڵۆپیدیای ئازاد\nQaleh-ye Esmail Aqa - قلعەاسماعیل‌آقا - Qeleîsmaîlaxa\nپۆتانەکان: 37°39′54.5″N 44°55′47.5″E / 37.665139°N 44.929861°E / 37.665139; 44.929861پۆتانەکان: 37°39′54.5″N 44°55′47.5″E / 37.665139°N 44.929861°E / 37.665139; 44.929861\n١٬٣٧٤ مەتر (٤٬٥٠٨ پێ)\nقەڵا سمائیل ئاغا گوندێکە، کەوتووەتە گوندەواری چەمێ نازی، ناوچەی نازی، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nقەڵا سمائیل ئاغا ھاوسنوورە لەگەڵ ئەم گوندانە:\nلە باکوورەوە لەگەڵ گوندی حەسار خرابە.\nلە ڕۆژھەڵاتەوە لەگەڵ گوندی جنێزە.\nلە ڕۆژاواوە لەگەڵ گوندی ھەسپستان.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٨٩٧) کەس و (١٤٠) خێزان بووە.\nوەرگیراو لە «https://ckb.wikipedia.org/w/index.php?title=قەڵا_سمائیل_ئاغا&oldid=901701»


30/11/2020 05:48 PM\nژنێک لە سەنگاپور مناڵێکی بووە کە ئەنتی‌بادی کۆرۆنای لە جەستەدا هەیە. ئەم دایکە سەنگاپووریە کە مانگی مارس و لە سەردەمی دووگیانیدا تووشی ڤایرۆسی کۆرۆنا بووە، ئێستا مناڵێکی بووە کە تووشی کۆڤید-19 نەبووە بەڵام لەبەرامبەر ئەم ڤایرۆسە مەرگهێنەرەدا پارێزراوە. "سەلین ئەنگ چان"ـی دایکی ئەم مناڵە لەم بارەوە گوتوویەتی: "پزیشکەکانم لەسەر ئەو بڕوایەن کە ئەنتی‌بادییەکانی کۆڤید-19ـم لە سەردەمی دووگیانیدا گواستووتەوە بۆ مناڵەکەم."\nبەم حاڵەوە رێکخراوە تەندروستیی جیهانی دەڵێ هێشتا دیار نییە کە ئایا ژنێکی دووگیانی تووشبووی کۆرۆنا دەتوانێ ڤایرۆسەکە بگوازێتەوە بۆ کۆرپەلەکەی یان نا. تا ئێستا، هیچ ڤایرۆسێکی چالاکی کۆرۆنا لە شلەمەنی دەروبەرری کۆپەلەدا یا لە مناڵدانی دایکدا نەبیندراوە.\nپزیشکانی چینی باسی دۆزینەوەی ئەنتی‌بادییەکانی کۆڤید-19 لە ژنانی دووگیانی کۆرۆناییدا کردووە و دەڵێن ئاستی ئەم ئەنتی‌بادیانە لەگەڵ تێپەڕبوونی کات کەم دەبێتەوە. کۆمەڵێک توێژەر لە سەرانسەری جیهان بەم ئاکامە گەیشتوون کە گوازرانەوەی کۆرۆنای نوێ لە دایکەوە بۆ مناڵ زۆر بە کەمی روو ئەدات.\nبەڵام ئەو پرسیارەی کە دەڵێ کەسەکان چ کاتێک ئەنتی‌بادییەکانی ڤایرۆسی کۆرۆنا وەردەگرن یان وەرناگرن وڵامی سەیروسەمەرەی لێکەوتووەتەوە. سەرەتاکانی ئەم مانگە، لە جەستەی سێ مناڵی بنەماڵەیەکی ئوستورالیایی ئەنتی‌بادی دۆزرایەوە، لەحاڵێکدا کە وڵامی تاقیکاری کۆرۆناکەیان نیگەتیڤ دەرچوبوو. دایک و باوکی ئەم مناڵانە تووشی کۆرۆنا بوون و نیشانەکانی ئەم نەخۆشییە لەواندا پاش بەشدارکردنی لە زەماوەندێکدا بەبێ بوونی مناڵەکانیان، دەرکەوتن. سەرەڕای بەرکەوتنی نزیک لەگەڵ دایک و باوکە نەخۆشەکەیان، ئەم سێ مناڵە هیچیان تووشی کۆرۆنا نەبوو. بەڵام تاقیکارییەکانی ئەنتی‌بادی دەریخست کە سەرجەم ئەندامانی ئەم بنەماڵەیە لە ئاوی دەمیاندا ئەنتی‌بادی تێدایە.


نووسینگەی سەرۆک وەزیران: لە جێبەجێکردنی بڕیاری دەرکردنی هێزە بیانییەکان پاشگەز نابێینەوە\nنووسینگەی سەرۆک وەزیرانی کاربەڕێکەری عێراق رایگەیاند، ''حکوومەت لە جێبەجێکردنی بڕیارەکەی ئەنجوومەنی نوێنەران سەبارەت بە دەرکردنی هێزە بیانییەکان پاشگەز نابێتەوە''.\nئاوێنه: لەوبارەوە ولیەم وەردە، وتەبێژی نووسینگەی سەرۆکوەزیرانی کاربەڕێکەری عێراق لە لێدوانێکی رۆژنامەوانییدا تیشکی خستووەتەسەر ئەوەی کە وڵاتەکەی هیچ رێککەوتنێک سەبارەت بە مانەوەی هێزەکانی ئەمریکا لە عێراق بۆ درێژەدان بە شەڕەکانی دژبە داعش واژوو ناکات.\nولیام وەردە وتیشی، ''حکوومەت پاڵپشتی لە بڕیارەکەی ئەنجوومەنی نوێنەران دەکات سەبارەت بە دەرکردنی هێزە بیانییەکان و لە جێبەجێکردنی بڕیارەکەش پاشگەز نابێتەوە''.\nولیەم وەردە، وتەبێژی نووسینگەی سەرۆکوەزیرانی کاربەڕێکەری عێراق ئەوەیشی وتووە، ''ئەنجوومەنی نوێنەران بە زۆرینەی دەنگ بڕیاری دەرکردنی هێزەکانی ئەمریکا پەسەندکردووە و تا ئێستا حکوومەت پابەندە بە جێبەجێکردنی بڕیارەکە''.\nولیەم وەردە روونیشیکردەوە کە بڕیارەکە تەنها هێزەکانی ئەمریکا ناگرێتەوە، بەڵکو سەرجەم هێزە بیانییەکان دەگرێتەوە و وتی، ''تا ئێستا هیچ رێککەوتنێک لەگەڵ واشنتۆن-دا لە ئارادا نییە بۆ مانەوەی هێزەکانی ئەمریکا لە عێراق، حکوومەتیش بە ئاراستەیەکی باش هەنگاو دەنێت بۆ جێبەجێکردنی بڕیارەکەی ئەنجوومەنی نوێنەران''.\nپێشتر دۆناڵد ترەمپ، سەرۆكی ئەمریكا هەڕشەی كردبوو لەوەی ئەگەر بەغدا داوای كشانەوەی هێزەكانی ئەمریكا بكات ئەوا سزا بەسەر عێراقدا دەسەپێنێت.


کاتێک دەتەوێت لێدوانێک بۆ ڕاگەیاندنەکان بدەیت و هاوڕێکانت بەزم دەگێڕن! – تۆڕی میدیایی خەڵک\nکاتێک دەتەوێت لێدوانێک بۆ ڕاگەیاندنەکان بدەیت و هاوڕێکانت بەزم دەگێڕن!\n2019/01/12 - 4:52 PM\nتیمی یاری بایسبۆڵی Cincinnati Bearcats کە یەکێکە لە تیمە بەهیزەکانی ئەو یاریە لە ولایەتی ئۆهایۆ لە ئەمریکا، بەهۆی کارێکی سەیریانەوە ناوبانگیان دەرکردووە.\nیاریزانانی ئەم تیمە کاتێک یەکێک لە هاوڕێکانیان لێدوان بۆ ڕاگەیاندنەکان دەدات لەسەر یاریەکان، لە پشتەوە کاری سەیر و سەمەرە ئەنجام دەدەن.\nئەمەی خوارەوە چەند دیمەنیکە لە کارەکانیان:\nچەند بیرۆکەیەکی پاککردنەوەی ناوماڵ بۆ خانمان کە زۆر سوودی لێدەبینن\nسامان عومەر و کامەران عومەر بەکاری نوێ دەگەڕێنەوە\n2019/06/14 - 6:12 PM\nكچێكی تەمەن 27 ساڵ بەناوی زرا لە ناوچەی مازیندەرانی ئێران هەر لە منداڵییەوە خۆی بۆ باوكی تەرخان كردووە.\nئەم كچە بە لێوی پڕ لە خەندەوە رۆژانە كارەكانی باوكی ڕایی دەكات، هەرچەندە تەمەنی خەریكە بەرەو گەورەبوون دەڕوات و كاتی هاوسەرگیرێتی، بەڵام ئەو لە بڕیاری خۆی پاشگەز نابێتەوە و خزمەتی باوكی دەكات.\nحسین ئاسنگەر كە نزیكەی 27 ساڵە تووشی نەخۆشی پچڕانی دڕكە پەتكی بووەتەوە، لەو كاتەدا كچەكەی تەنها 7 مانگ تەمەنی هەبووە لەكاتێكدا كە گەورە بووە بەهۆی خۆشەویستی و پەیوەندی لەگەڵ باوكی بڕیاری داوە خزمەتی بكات.\nباوكی ئەو كچە سەرقاڵی كشتوكاڵ كردن بووه و بەهۆی كەوتنی درەخت بەسەریدا تووشی پچڕانی دڕكە پەتك بووەتەوە و ئەو كچەش هەڵسوڕێنەری ئەم ماڵە بووە لەو ماوە دوور و درێژدا.\nبەهۆی ئەو سەختیانەی زرا ڕووبەڕووی بووەتەوە و خێزانەكەشی ڕووبەڕووی نارەحەتی و ئازار بوونەتەوە، بەڵام ئەم كچە بووەتە پاڵەوانێكی جیاواز.\nپەیوەندییەكانی زرا و باوكی زۆر هەستیار بووە، چونكە لە چركەكانی تەمەنی لەماڵەوە بەو شێوەیە و لە تەنیشت یەكەوە بەڕێیان كردووە،\nزرا بە خۆشەویستییەوە سەری باوكی دادەهێناو كاتێك باوكی لە باوەش دەگرت هەستی بە ئەمن و ئاسایش دەكرد.


کوژران و برینداربوونی سێ کۆڵبەری مەریوان و بانە – چاونیوز\n28ی شوباتی , 2018\tهەواڵ ناردنی کۆمێنت 738 جار سەردانی ئەو بابەتە کراوە\nبە هۆی دەستڕێژی هێزە چەکدارەکانی کۆماری ئیسلامی کۆڵبەرێکی خەڵکی مەریوان کوژرا و لە ڕووداوێکی هاوشێوەدا دوو کۆڵبەرێکی ناوچەی بانەش بە توندی بریندار بوون.\nئەمڕۆ چوارشەممە، ۹ی ڕەشەممە هێزە چەکدارەکانی کۆماری ئیسلامی لە دۆڵەبیی مەریوان تەقەیان لە پۆلێک کۆڵبەر کردوە. لەو دەستڕێژەی هێزەکانی رێژیمدا کۆڵبەرێک بە ناوی برایم ڕاستی، کوڕی ڕەحیم و خەڵکی سەردووش کوژراوە.\nهەر ئەمڕۆ لە ناوچەی سنووریی نەنووریش پۆلێک کۆڵبەر کەوتوونەتە بەر دەستڕێژی هێزە چەکدارەکانی کۆماری ئیسلامی و دوو لەوان بە ناوەکانی فەرەیدوون و کاوە بە توندی بریندار بوون.\nهێزە چەکدارەکانی رێژیم دوای ئەو جینایەتەیان ئیزنیان نەداوە کۆڵبەرەکانی دیکە بریندارەکان بۆ شاری بێننەوە و بە ناچار ئەوانیان گەیاندۆتە نەخۆشخانەی پێنجوێن لە باشووری کوردستان و لەوێ ڕا بەهۆی سەختیی برینەکانیان بەڕێی نەخۆشخانەی شاری سلێمانی کراون.\nلە سەرەتای زستانی ئەمساڵەوە تا ئێستا ۳۱ کۆڵبەر و کاسبکاری ناوچە سنوورییەکانی کوردستان بە تەقەی هێزە چەکدارەکانی کۆماری ئیسلامی کوژراون و بەوەش ژمارەی ئەو کۆڵبەر و کاسبکارانەی لە سەرەتای ئەمساڵەوە بە دەستی هێزەکانی ڕێژیم کوژراون، گەیشتە ۱۶۹ کەس.\nکۆڵبەر، مەریوان، بانە، کوژران\t2018-02-28\nتاگەکانی بابەتکۆڵبەر، مەریوان، بانە، کوژران


پەکەکە رەواتیێ ددەتە ئاکەپێ - دارکا مازی\nپەکەکە رەواتیێ ددەتە ئاکەپێ\nئیرۆ ئێڤاری داخویانیەک من خواند کو یا کەجەکەیا پەکەکێ بوو. هەر چەند من ئینا و بر، من ژ ڤێ پەرچەیا داخویانیا وان فێم نەکر، “پارتی رەواتیێ ددەتە ئاکەپێ و جەهەپێ”. دیارە مەرەما وان ئەڤەیە کو پارتی رەواتیێ ددەتە حیزبەکا ئیسلامی و پارتیەکا نەژادپەرەست یا ترکیێ. لێ هەر چەند من هزرا خوە کر من فێم نەکر بۆچی پەکەکێ ئەڤ یەک نڤیساندبوو. ژ خوە هەر دو حیزب یێن ل وەلاتەکێ دی و ب دەهان ملیۆن لایەنگر و دەنگدرێن خوە هەنە. یانی چەوا رەواتیێ ژ پارتی وەردگرن؟\nنها پرسا گەلێ کوردستانێ ئەڤەیە، پەکەکێ پرسگرێک ل گەل ئاکەپێ و جەهەپێ هەیە یان ل گەل پارتی؟ بۆچی نها پەکەکێ هەموو کارێن خوە یێن ئیستیفزازی و سەرئێشەیێن خوە ئانینە د ناڤا هەرێما باشوور دا؟ پەکەکێ کێشە ل گەل هەرێما باشوور هەیە یان ژی ل گەل ترکێ؟ گەر کێشە ل گەل هەرێما باشوور و پارتی نینە و ل گەل ترکیێ هەیە بۆچی کەرەم ناکەت بچیتە ترکیێ و ل وێ دەرێ خەباتێ ژ بۆ وەکو ئەو ب خوە دبێژن بەرخوەدانا گەل ناکەن؟\nهەگر کێشە ل گەل ئەردۆگان و جەهەپێ هەیە بۆچی پستۆیێ کوردێن ئێزدی گرتیە و شەنگال داگیرکریە؟ جەهەپێ و ئێزدیان چ پەیوەندی ب هەڤ را هەیە؟ هەگەر کێشە ل گەل جەهەپێ و ئاکەپێ هەیە بۆچی ئارپێجی و نیشانەشکێنێن خوە فرێدکەنە ناڤا خوەپێشاندەرێن نە رازی یێن هەرێما کوردستانێ؟ گەلۆ دەردێ وان چییە کو بووینە بەلا ل رۆژئاڤا و گەلێ رەسەن و تەکۆشەرێ رۆژئاڤا دەربەدەر و زیندانی دکەن و وان دئێشینن؟\nبۆچی ب خواستەکا دلێ جەهەپێ و ئاکەپێ سەرەدەریێ دکەن و پاشڤەکێشیێ دکەنە ناڤا باشوورێ کوردستانێ و دەستێ جەندەرمەیێن ترکیێ دکێشنە ناڤ ئاخا هەرێمێ و شەری ژی ل دژی وان ناکەن؟ باشە گەر نەوێرنە ترکان بۆچی ژ بۆ کوردێن بێ کەس و مەزلووم هندە وێرەکن؟\nگەلۆ چەکدارێن پەکەکێ ب ئاخافتنا کێ و بۆچی ل شەنگالێ جلێن حەشدا شەعبی ل خوە دکدکەنە بەر خوە و چەکی ژ وان دستینن؟\nگەلۆ بۆچی ل باکور چ کوردەک سلاڤی پەکەکێ ناکەت و ب سەدان هەزاران کورد تەڤلی پارتیا ئاکەپێ و پارتیێن دی بوونە؟\nل ڤێرە کێ رەواتی دایە ئاکەپێ و جەهەپێ؟ پەدەکێ یان ژی پەکەکێ ب خوە؟\nخەباتا سیاسی و ئاشتیانە یا کوردان ل ترکیێ پێنگاڤێن گەلەک باش ئاڤێتبوون. کوردان 80 کۆرسی ل پەرلەمانێ ترکیێ هەبوون. هندە یێن ب هێز بوون کو ئاکەپێ دخواست هەدەپێ بکەتە شریکا خوە د حکوومەتێ دا و خوە وەزارەتا دەرڤە ژی بدەتێ. لێ بەلێ ژ وان ژی تێک و پێک دا. سێ، چار پۆلیسێن ترکیێ کوشتن و ئەڤ هێجەت دا دەستێ ترکێن شۆفینی کو دەست باڤێژنە بکارئانینا هێزێ و خەباتا سیاسی یا کوردان راگرن. ل رۆژئاڤا هندە ب ئەحمەقی سەرەدەری کر و هێجەت و رەواتی دا ترکێن فاشیست کو عەفرینێ و بەشەکی ژ ئاخا رۆژئاڤا داگیر بکەن و پەکەکە ژی ل قەندیلێ بەرێ خوە بدەتە وان. ژ خوە ل عەفرینێ پارتی و پێشمەرگە نەبوون…\nنها پەکەکە مەکینەیەکا ئالۆز و بێ ئارمانجە کو نەیارێن کوردستانێ مفا ژێ وەردگرن ژ بۆی دروستکرنا فەوزایێ هەر جهەکی کو کورد لێ هەبن ب سەدەما پەکەکێ هێدی هێدی ئاخێ ژ کوردان دستینن.\nهەر کەسەک ژی ل باشوور ژ کەربێن پارتی مجامەلەیا پەکەکێ بکەت و رەواتیێ بدەتە پەکەکێ بلا باش بزانیت شەرعیەت دایە ئاکەپێ و جەهەپێ.\nتێبینێ: نڤیسین ژ فەیسبووکێ نڤێسەری هاتیە وەرگرتن.


📅 02-10-2004 رێکەوت و رووداو (کڕۆنۆلۆژیا)\n- لە کۆمەڵێک شارەکانی کوردستان و هەروەها هاوکات لە [ زۆرتر... 👁] ✖ ✖ ✖ 0 1 ✔ 99% ✍ هـ.ب. 30-8-2010 11:21:41\n👁 ئەم بابەتە 18,992 جار بینراوە\n📅 18-09-2004 رێکەوت و رووداو (کڕۆنۆلۆژیا)\n- کوژرانی کازم ئەلهانی لەنێوان کەرکوک و دووبز. نێو [ زۆرتر... 👁] ✖ ✖ ✖ 0 0 ✔ 78% ✍ هـ.ب. 30-8-2010 11:21:40\n📅 21-08-2004 رێکەوت و رووداو (کڕۆنۆلۆژیا)\n- د.ت ئۆپەراسیۆنێکی بەرفراوانی بۆسەر پکک لە باکوور [ زۆرتر... 👁] ✖ ✖ ✖ 0 0 ✔ 96% ✍ هـ.ب. 30-8-2010 11:21:40\n📊 ئاوارەکانی کەرکوک 400 هەزار کەسی تێپەڕاند ئامار و راپرسی\n📅 کاتی تۆمارکردن Oct 22 2014 3:06PM\nحەسەن جومعە پێشووتر بە هۆی رووبەڕووبوونەوە و شەڕی [ زۆرتر... 👁] ✖ ✖ ✖ 0 0 ✔ 81% ✍ هـ.ب. 22-10-2014 15:06:46\n📖 بەر لە ڕاپرسی، دەبێ چی بکەین لە کەرکوک؟ کورتەباس\n📅 کاتی تۆمارکردن Mar 15 2016 10:43AM\nپرۆفیسۆر جەبار قادر دوای ڕووداوەکانی نۆی حوزەیران [ زۆرتر... 👁] ✖ ✖ ✖ 0 0 ✔ 76% ✍ هـ.ب. 15-3-2016 10:43:22\n📊 تەنیا %30ی عەرەبی هاوردە رۆیشتوونەتەوە ئامار و راپرسی\n📅 کاتی تۆمارکردن Jun 13 2017 10:43AM\nرووداو- سلێمانی بەپێی رێوشوێنی یاسایی قۆناخە دیار [ زۆرتر... 👁] ✖ ✖ ✖ 0 0 ✔ 89% ✍ هـ.ب. 13-6-2017 10:43:50\n👫 عەلی شامار ئەمین (عەلی شامار) کەسایەتییەکان\nساڵی 1947 لە شارۆچکەی خانەقین لە ئامێزی خێزانێکی ه [ زۆرتر... 👁] ✖ ✖ 0 1 ✔ 84% ✍ هـ.ب. 29-11-2010 16:36:09


به‌هۆی به‌رده‌وامی جه‌نگی نێوان ڕووسیا و ئۆكڕانیا تا دێت نرخی نه‌وت به‌رز ده‌بێته‌وه\n2022-02-25 [08:01 AM]\nه‌هۆی به‌رده‌وامی جه‌نگی نێوان ڕووسیا و ئۆكڕانیا تا دێت نرخی نه‌وت به‌رز ده‌بێته‌وه و ئه‌مڕۆ هه‌ینی گه‌یشته سه‌رووی 100 دۆلاره‌وه.\nبه‌ره‌به‌یانی ئه‌مڕۆ هه‌ینی نرخی نه‌وتی برێنت ژماره‌یه‌كی پێوانه‌یی تۆمار كرد له به‌رزبوونه‌وه و 2.72 دۆلاری هاته سه‌ر، واته به‌ڕێژه‌ی 2.75% نرخه‌كه‌ی زیادی كرد و ئێستا هه‌ر به‌رمیلێك نرخه‌كه‌ی 101 دۆلار و 87 سه‌نته.\nنرخی هه‌ر به‌رمیلێك نه‌وتی خاوی تێكساسی ئه‌مه‌ریكیش 2.70 دۆلاری هاته‌سه‌ر و ئێستا به 95.51 دۆلار مامه‌ڵه‌ی پێوه ده‌كرێ.\nبه‌هۆی شه‌ڕ و ئاڵۆزییه‌كانی نێوان ڕووسیا و ئۆكڕانیا دوێنێ پێنجشه‌م نرخی نه‌وت بۆ یه‌كه‌مجار له دوای ساڵی 2014 گه‌یشته سه‌ڕووی 100 دۆلار و به‌رزترین نرخیش كه دوێنێ تۆمار كرابوو هه‌ر به‌رمیل نه‌وتێكی برێنت 105 دۆلاری تۆمار كردبوو.\nجێی باسه له به‌ره‌به‌یانی دوێنێ پێنجشه‌مه‌وه جه‌نگی نێوان ڕووسیا و ئۆكڕانیا ده‌ستی پێ كردووه و سوپای ڕووسیا به درێژایی سێ قۆڵه‌وه چوونه‌ته نێو خاكی ئۆكڕانیا و ته‌نانه‌ت چه‌ند كیلۆمه‌ترێك له شاری كیێفی پایته‌ختی ئۆكڕانیا نزیك بوونه‌ته‌وه.


۲- زمان و پێوه‌ندیی به‌ناسنامه‌ی مرۆڤه‌وه: زمان به‌شێکه‌له‌ناسنامه‌ی مرۆڤ و بناغه‌ی گه‌شه‌سه‌ندنی ئه‌و. زمان جگه‌له‌وه‌ی ئامرازی په‌یوه‌ندیی و راگه‌یاندنه‌بۆ زۆر شتی‌تر به‌کار ده‌برێت. له‌وانه‌گوزاره‌له‌ویست و ھیوا و داخوازییه‌کان ـ ده‌ربڕینی بیر و بۆچوونه‌کان ـ به‌ده‌ستھێنانی زانیاری ھه‌مه‌جۆر و پێویست. بنیاتنانی پێوه‌ندی کۆمه‌ڵایه‌تی که‌مرۆڤ ده‌توانێت به‌ھۆیه‌وه‌ناسنامه‌یه‌کی کۆمه‌ڵایه‌تی بۆ خۆی ده‌سته‌به‌ر بکات. گرنگی زمان له‌سه‌قامگیربوونی که‌سایه‌تی مرۆڤدا بێوێنه‌یه. مه‌ھاباد قه‌ره‌داخی ده‌ڵێت: ھه‌بوونی زمانێکی گه‌شه‌سه‌ندو و ھه‌بوونی ده‌سه‌ڵاتێکی ده‌روونی‌یه، بو ئه‌وه‌ی مرۆڤ بتوانێت به‌باشترین شێوه‌گوزاره‌له‌ھه‌بوونی خۆی بکات پێویسته‌خاوه‌نی ئه‌و ھێزه‌ده‌روونیه‌بێت، که‌زمانێکی په‌ره‌سه‌ندوو پێی ده‌به‌خشێت: یان وه‌ک «ئیمسن» ده‌ڵێت گه‌شه‌دان به‌زمان گه‌شه‌دانه‌به‌بناغه‌کانی بیروھزری مرۆڤایه‌تی. زمان به‌رھه‌مێکی کۆمه‌ڵایه‌تی‌یه‌مرۆ ناتوانێت له‌ته‌نیاییدا گه‌شه‌به‌زمانی خۆی بدات. ئه‌وه‌پێداویستیه‌کۆمه‌ڵایه‌تیه‌کانن که‌زه‌مینه‌بۆ گه‌شه‌سه‌ندنی زمان خۆش ده‌که‌ن. زمان به‌گشتی ئه‌و ئامرازه‌یه‌گوزاره‌له(من)ی خاوه‌ن زمان ده‌کات گوزاره‌له‌بینین و بیستن و بیرکردنه‌وه‌کانم بۆ جیھان و ده‌وربه‌رم ده‌کات. به‌پێی وته‌که‌ی «ڤیکۆتسکی) زمان بڕیارده‌ره‌له‌وه‌ی تۆ چۆن له‌جیھان ده‌گه‌ێت و بیری لێ ده‌که‌یته‌وه. له‌ھاوکێشه‌ی په‌یوه‌ندی زمان و ھزردا ده‌گه‌ێنه‌ئه‌نجامێک که‌به‌ھوی زمانه‌وه‌بیرکردنه‌وه‌کانمان ده‌رده‌بڕین. به‌ڵام ھاوکێشه‌ی نێوان زمان و ناسنامه‌به‌وته‌فه‌لسه‌فییه‌که‌ی دیکات (من بیر ده‌که‌مه‌وه‌که‌واته‌من ھه‌م) خوی ده‌سه‌لمێنێت. دیکارت ده‌ڵێت: من بیر ده‌که‌مه‌وه‌که‌واته‌من ھه‌م. کلیلی ئه‌م بیرکردنه‌وه‌یه‌ش زمانه. له‌م وته‌یه‌ی دیکارت ئه‌وه‌مان بۆ رون ده‌بێته‌وه‌که‌زمان و ناسنامه‌په‌یوه‌ندیێکی به‌ھێز و نه‌پساویان پێکه‌وه‌ھه‌یه. به‌چه‌شنێکی وه‌ھا بێ یه‌کتری ناته‌واو ده‌رده‌چن و ھه‌ر یه‌که‌یان ته‌واوکه‌ری ئه‌وی دیکه‌یانه. ئه‌گه‌ر به‌شێوه‌یێکی لۆژیکی ئه‌م وته‌یه‌یی دیکارت شیکاریی بکه‌ین ده‌گه‌ینه‌ئه‌و قه‌ناعه‌ته‌ی که‌بڵێین: من زمان ده‌زانم که‌واته: ده‌توانم بیریکه‌مه‌وه، من بیر ده‌که‌مه‌وه‌که‌واته‌من ھه‌م. ئاکامی ئه‌م سوغراوکوبرا ده‌بێته‌ئه‌وه‌که‌بڵێین: «من زمان ده‌زانم/ که‌واته‌من ھه‌م» واتا زمان نه‌وه‌ک ھه‌ر په‌یوه‌ندیی به، ناسنامه‌و که‌سایه‌تی مرۆڤه‌وه‌یه‌به‌ڵکه‌په‌یوه‌سته‌به‌بوونی مرۆڤیشه‌وه‌به‌ھه‌موو وزه‌و تواناکانیه‌وه. به‌چه‌شنێکی وا مرۆڤی بێ زمان مرۆڤێکی بی‌َناسنامه‌و بێ‌ناوه‌ڕۆکه‌و ته‌نھا فیزیکی و جه‌سته‌یی حیسابی مرۆڤی بۆ ده‌کرێت.\n۳- زمانی کوردی و په‌یوه‌سته‌بوونی به‌که‌سایه‌تی کورده‌وه، که‌زمان و ناسنامه‌ھه‌مان ھاوکێشه‌ی نێوان زمان وبیرکردنه‌وه‌یان ھه‌بێت. به‌و ئه‌نجامه‌ده‌گه‌ین که‌ناسنامه‌و که‌سایه‌تی بێ زمان بوونی نییه‌و (من)ی تاکی کورد ئه‌گه‌ر له‌زمانی زگماکی و نه‌ته‌وه‌ییم شاره‌زا نه‌بم خاوه‌نی ھیچ جۆره‌ناسنامه‌یه‌کی نه‌ته‌وه‌یش نیم. ئه‌وه‌ش بزانین گرنگی زمانی زگماک له‌وه‌دایه‌که‌مه‌رجی فێربوونی ھه‌ر زمانێکی‌تری «بیانی» زاڵبوونی ته‌واوه‌به‌سه‌ر زمانی زگماکیداو. پێچه‌وانه‌ی ئه‌مه‌ش راسته. که‌مرۆڤ له‌زمانی نه‌ته‌وه‌یی خۆی شاره‌زا نه‌بێت، ناتوانێت زمانانی دی به‌باشی فێر بێت.\nجار خوێندراوه‌ته‌وه | Thursday, September 3, 2015\nئه‌ده‌بی پۆست مۆدێڕن، زه‌رووره‌تێکی ناوه‌خت حه مه ی که ریمی نالی، لە نیشتمانی مەعریفەوە تا غوربەتی زمان هەڤپەیڤینێک لەگەڵ رەخنەکار و مامۆستای زانکۆ، عەبدولخالق یەعقووبی سازدانی: هەرێم عوسمان


8/13/2019 5:03:00 PM 684 جار خوێندراوەتەوە\nلەم رۆژانەدا لە میدیاکانەوە دەبیستین رەجەب تەیب ئەردۆغان سەرۆک کۆماری تورکیا بە هەموو توانایەکیەوە پێداگری دەکات بەوەی قوڵایی ئەو ناوچە ئارامەی کە دەیەوێت لە باکوری سوریا و رۆژئاوای کوردستان دروست بکات، لە ٣٠ بۆ ٤٠ کیلۆمەتر کەمتر نەبێ. لەوانەیە کەم کەسمان لە خۆمان پرسی بێت بۆ دەسەڵاتدارانی تورک هێندە سورن لەسەر ئەو قوڵاییە و بە چ مەرامێک ئەو رەقەمە لێ دەدەن؟ بۆ گەیشتن بە وەڵامێکی دروست پێویست بەوە دەکات ٩٩ ساڵێک بگەڕێینەوە بۆ دواوە، بە مانایەکی دیکە بگەڕێینەوە بۆ ئەو سەردەمانەی کە مستەفا کەمال ئەتاتورک خەلافەتی هەڵوەشاندەوە و جمهوریەتی راگەیاند.\nدوای ئەوەی هاوپەیمانەکان ئەستەمبوڵیان داگیر کرد و خەلیفەی عوسمانی محەمەدی شەشەمیان بە ئارەزووی خۆیان هەڵدەسوڕاند، مەجلیسی مەبعوسان (پەرلەمان) چون بۆ ئەنقەرە و لە ١١ی نیسانی١٩٢٠ دایانە پاڵ مستەفا کەمال. پاشان لە کۆبوونەوەی ٢٨ ی کانونی دووەمی ١٩٢٠ میساقی میللی (پەیمانی نەتەوەیی)یان راگەیاند کە لە شەش خاڵ پێکهاتبوو. بە پێی ئەو میساقە دەوڵەتی تورکیای پاش جەنگی جیهانی پێکدێت لە تورکیای ئێستا لە گەڵ ولایەتی موسڵ و کەرکوک و باکوری سوریا بە حەلەب و لیوای ئەسکەندەرۆنەوە. ئەم میساقە دەستی مستەفا کەمالی واڵا کرد بۆ ئەوەی لە تەواوی ئەو جێگایانەدا جەنگی سەربەخۆیی هەڵگیرسێنێت. بەڵام رێکەوتننامەی لۆزان لە ٢٤ی تەموزی ١٩٢٣ نەخشەی ئێستای تورکیای چەسپاند، بەمجۆرە مستەفا کەمال بە خەونی داگیرکردنەوەی ویلایەتی موسڵ و باکوری حەلەب و ئەسکەندەرۆنەوە لە ساڵی ١٩٣٨ سەری نایەوە. ساڵی ١٩٣٩ عیسمەت ئینینۆ توانی ولایەتی ئەسکەندەرۆنە داگیر بکاتەوە. لەو کاتەوە تا ئێستا تورکە ناسیۆنالیستەکان بە دوای هەلێکدا دەگەڕێن ولایەتەکانی حەلەب و موسڵیش داگیر بکەنەوە.\nهاتنی داعش و جەنگی ناوخۆیی سوریا ئەو هەلەی بۆ ئەردۆغان رەخساند بۆ ئەوەی لە رێگەیەوە ئەوەی مستەفا کەمال ئەتاتورک نەیتوانی لە جەنگی رزگاریدا تەواوی بکات، ئەم دوای نزیکەی ٩٩ ساڵ بەدەستی بهێنێیت.\nقوڵایی ٣٠ کیلۆمەتر لە ناو خاکی سوریا بۆ تورکەکان رەمزیەتێکی مێژوویشی هەیە، چونکە گۆڕی "شاه سلێمان"ی باپیری عوسمانی باپیرە گەورەی سوڵتانەکانی تورک دەکەوێتە ناو قوڵایی ٣٠ کیلۆمەترەوە. ئەردۆغان لە زۆربەی وتارەکانیدا باس لە میساقی میللی دەکات. ساڵی ٢٠١٦ رەخنەی توندی لە مستەفا کەمال گرت و وتی: "ساڵی ١٩٢٣ دەسەڵاتداران بە بیانووی جۆراوجۆر نەیانتوانی بەندەکانی میساقی میللی بەدیبهێنن، ٩٣ ساڵە کارەسات بەسەرماندا دەبارێ، چی دیکە چاوەڕێ ناکەین کارەساتەکان لە دەرگامان بدات، ئێمە بۆی دەچین. لە جیاتی خۆ سەرقاڵ کردن بە مێشولەوە، چڵکاوەکە وشک دەکەین".\nئەو سنورەی کە ئەردۆغان باسی دەکات گوایە لە میساقی میللیدا هاتووە، چی لە سوریا بێت و چی لە عێراق، هەر دوو بەشی باشور و رۆژئاوا دەگرێتەوە. لە باشور سوپای تورکیا لەو قوڵاییە و زیاتریش تەراتێن دەکات، لە رۆژئاواش دوای داگیر کردنی عەفرین و جەرابلوس، هێزی زۆری لەسەر سنورەکان کۆکردوەتەوە، واخەریکە بە زۆر نەبێ، بە رێکەوتن لە گەڵ ئەمریکا بەشێک لە مەرامەکانی بەدی دەهێنێ.\nلە راستیدا نەمانی دەسەڵاتی مەرکەزی سوریا و عێراق بەسەر ناوچە سنورییەکاندا، ئەو هەلەی بۆ ئەردۆغان دروست کردوە، بە بیانووی قەڵاچۆکردنی تیرۆر لەشکرکێشی بکاتە سەر و داگیری بکات.\nنەبوونی هەماهەنگ و لێک تێگەیشتن و رێکەوتن لە نێوان هێزە کوردییەکانی هەردوو بەش، هێندەی دیکە دەرفەتەکەی بۆ ئەردۆغان سانا کردوە، نەک بە قوڵایی ٣٠ کیلۆمەتر، بەڵکو تا ئەو جێگەیەی خۆی دەیەوێت بێتە ژوورەوە و تەنانەت بە هەمان بیانووی لێدانی PKK، ئەزمونی باشوری کوردستانیش بخاتە مەترسیەوە.


جه‌سته‌ی ژنێك ده‌كرێت به 27 هه‌زار پارچه‌وه\n18/12/2018 10:12 AM\nخاتوونێكی ئه‌مریكی كه خۆبه‌خشانه‌و به‌مه‌به‌ستی كه‌ڵك لێوه‌رگرتنی پزیشكی جه‌سته‌ی خۆی پێشكه‌ش كردبوو، له‌پاش مه‌رگی جه‌سته‌ی كرایه 27 هه‌زار پارچه كه ئه‌ستوورایی هه‌ركامیان هێنده‌ی تاڵه موویه‌ك ئه‌بوو.\n"سوو پاتێر" كه له ده‌نێویر ئه‌ژیا، پاشئه‌وه‌ی توشی هه‌وی سیپه‌لك بوو له ته‌مه‌نی 87 ساڵاندا ماڵئاوایی له‌ژیان كردو به‌پێی وه‌سییه‌ته‌كه‌ی خۆی، پاش مه‌رگی له‌جیاتی ئه‌وه‌ی به‌خاكبسپێردرێت، خرایه ساردكه‌ره‌وه‌ی ته‌رم.\nئه‌و خانمه حه‌زی ئه‌كرد جه‌سته‌ی پارچه پارچه بكرێت و ئینجا پاش وێنه‌گرتنی هه‌ركام له‌م به‌شانه دووباره یه‌كبخرێنه‌وه‌و جه‌سته‌یه‌كی ته‌واو ئاناتۆمیكی لێ دروستبكرێت تا لێكۆڵه‌رانی به‌شی پزیشكی بتوانن بۆ لێكۆڵینه‌وه‌كانی خۆیان سوودی لێوه‌ربگرن.\nله‌ڕاستیدا "سوو پاتێر" كه‌وتبووه ژێر كاریگه‌ری پرۆژه‌ی Visible Human Project. له‌م پرۆژه‌یه‌دا كه له‌لایه‌ن ئه‌نجومه‌نی ئه‌نیستیتۆی سه‌لامتییه‌وه ئه‌نجامدرا، جه‌سته‌ی ژن و پیاوێك له‌باری درێژیدا، توێژتوێژ كراو وێنه‌ی گیراو به ورده‌كارییه‌وه له ئینته‌رنێت بڵاوكرایه‌وه.\n"سوو" حه‌زی ئه‌كرد ئه‌و سێهه‌م كه‌س بێت كه بۆ به‌هێزكردنی ئه‌رشیفی ئه‌م پرۆژه‌یه جه‌سته‌ی خۆی پێشكه‌ش ئه‌كات. سه‌ره‌تا داواكه‌ی قبوڵنه‌كرا چونكه ئه‌و هه‌م نه‌خۆشی شه‌كره‌ی هه‌بوو و هه‌میش چه‌ندین نه‌شته‌رگه‌ری گه‌وره‌ی بۆ كرابوو. به‌ڵام ده‌ره‌نجام و دوای پێداگری زۆری، تیمی پزیشكی داواكه‌ی ئه‌ویان قبوڵكرد.\n"سوو" 15 ساڵ پاش ئه‌وه‌ی داواكه‌ی قبوڵكرا ماڵئاوایی له ژیان كردو له‌م ماوه‌یه‌شدا سه‌رجه‌م هه‌سته‌كان و حاڵه‌ته‌كانی ژیانی خۆی به دێكۆمێنتار كرد تا ئه‌و كه‌سانه‌ی دواتر خوێندنه‌وه بۆ جه‌سته‌ی دیجیتالی ئه‌و ئه‌كه‌ن، تێگه‌یشتنێكی باشتریان هه‌بێت.\n"سوو" له ئه‌ڵمانی نازی گه‌وره‌ببوو، به‌ڵام پاش كۆتایی شه‌ڕی دووه‌می جیهانی و وه‌كو په‌نابه‌ر ڕووی له ئه‌مریكا كردو له شاری نیویۆرك نیشته‌جێ بوو.


Saturday, 07.25.2020, 20:33\nپێكهاته‌ى حكومه‌تى هه‌رێمى كوردستان\nله سه‌اڵى 1992 هه‌ڵبژارندنى په‌ڕله‌مانى كوردستان ئه‌نجامدرا .پارتى له سه‌دا 51 و یه‌كێتیش له سه‌دا 49 ده‌نگه‌كانى به‌ده‌ست هێنا ، ئه‌وه‌ش شۆكێكى زۆر گه‌وره بوو بۆ یه‌كێتى و كه‌س چاوه‌ڕوانى ئه‌و ئه‌نجامه‌ى نه‌ده‌كرد .\nله‌و كاته‌دا كاك نه‌وشیروان بۆچونى وابو كه یه‌كێتى به‌شدارى حكومه‌ت نه‌كات و ببێته ئۆپۆزسیۆن . به‌ڵام له ناو یه‌كێتێدا پشتیوانى له بۆچونه‌كه‌ى نه‌كرا. دواجار له‌گه‌ڵ پارتى ڕێك كه‌وتن په‌نجا به په‌نجا واته به شه راكه‌ت حكومه‌ت پێك بهێنن . شكست و سه‌رنه‌كه‌وتنى پرۆسه‌ى سیاسى و دێموكراتى له هه‌رێمى كوردستان لێره‌وه ده‌ست پێ ده‌كات .\nئه‌وه‌ى ئێستا له هه‌رێمى كوردستان ڕو ده‌دات هه‌ر به‌رهه‌مى ئه‌و په‌نجا به په‌نجا یه‌یه ، چونكه هه‌ر له سه‌ره‌تاوه حكومه‌تى هه‌رێمى كوردستان وه‌كو مناڵێكى تاساو و كه‌م ئه‌ندام له دایك بوو . له‌و كاته‌وه پارتى به‌رده‌وام هه‌وڵى داوه و كارى بۆ ئه‌وه كردوه كه هه‌موو جومگه سه‌ره‌كییه‌كانى ده‌سه‌ڵات بخاته ژێر ده‌ستى خۆیه‌وه‌و خاوه‌نى هه‌موو بڕێارێك بێت دوور له ره‌چاوكردنى به‌رژه‌وه‌ندییه‌كانى هاولاِتیان .\nئه‌وان حوكمڕانییان بۆ به‌رژه‌وه‌ندى گه‌ل و نیشتمان نه‌ده‌ویست و هه‌میشه بیریان له به‌رژه‌وه‌ندى حیزبه‌كه‌ى خۆیان و به‌نه‌ماڵه‌ى بارزانى كردۆته‌وه ، له ئه‌نجامدا هه‌رێمى كوردستانیان توشى قه‌یرانى دارایی و سیاسى گه‌وره كردوو هه‌موو ئاواته‌كانى میلله‌ت بون به خه‌ون و گه‌ڕاینه‌وه بۆ خاڵى سفر.\nئه‌گه‌ر چى ڕیژه‌ى ده‌نگه‌كانى یه‌كێتى له پارتى كه‌متر بوو ، به‌ڵام یه‌كێتى چ له ڕوى بنكه‌ى جه‌ماوه‌رى و چ له ڕوى هێزه‌وه له پارتى لاوازتر نه‌بوو . هۆكارى زۆرى ده‌نگه‌كانى پارتى له ڕێگاى فرت و فێل و ته‌زویر و ڕاكێشانى ده‌نگى چه‌كداره كورده‌كانى سه‌ر به حكومه‌تى به‌عس بوو به‌لاى خۆیدا . پارتى زۆر باش ئه‌م ڕاستییه‌ى ده‌زانى هه‌ر له‌به‌ر ئه‌وه‌ش بوو كه به په‌نجا به په‌نجا ڕازى بوو . ئه‌گه‌ر بیزانیایه‌ئه‌وه ئه‌و ده‌نگانه ، ده‌نگى ڕاسته‌قینه‌ى خۆنى ، هه‌رگیز ڕازى نه‌ده‌بوو یه‌كێتى به‌شداردارى ده‌سه‌ڵات بكات .\nئه‌گه‌ر له یه‌كه‌م هه‌ڵبژاردندا یه‌كێتى ئۆپۆزسبونى هه‌ڵبژاردایه ، پارتى ناچار ده‌بوو كارى زۆر باش بكات ئه‌وه‌ش له به‌رژه‌وه‌ندى میلله‌تدا ده‌بوو . ئه‌و كات پارتى نه‌یده‌توانى ئه‌و هه‌موو گه‌نده‌ڵى و تالانیه بكات . ئه‌گه‌ر ئه‌وه‌ى بكردبایه ، له هه‌ڵبژاردنه‌كانى دواییدا شكستى ده‌هێنا .\nله گۆڕه‌پانه‌كه‌دا جگه له پارتى و یه‌كێتى یه‌كگرتوى ئیسلامى و كۆمه‌ڵى ئیسلامى و حیزبى سۆسیالیست و شیوعى و چه‌ندین حیزبى ترى بچوك هه‌بون و دواجار بزوتنه‌وه‌ى گۆڕانیش دروست بوو .\nئه‌گه‌ر یه‌كێتى جارێك له جاران ئۆپۆزسیۆن بونى هه‌ڵبژاردایه‌و له‌گه‌ڵ ئه‌و حیزبانه جۆرێك له هه‌ماهه‌نگییان پێك بهێنایه ، ده‌یانتوانى پارتى له‌سه‌ر ده‌سه‌ڵات لابه‌رن . یان هیچ نه‌بێ ڕێگاى نه‌ده‌ن به ئاره‌زوى خۆى بڕیار بدات .\nبۆچى یه‌كیتى ڕێگاى ئۆپۆزسبونى هه‌ڵ نه‌بژارد؟؟.\nئه‌گه‌ر له‌سه‌ره‌تاوه پارتى وه‌كو شه‌ریكى ده‌سه‌ڵات حسابى بۆ یه‌كێتى كردبێت ، به‌ڵام به تێپه‌ڕبونى رۆِژگار و به دیاریكراوى دواى ئه‌وه‌ى كه به‌ڕێز مامجه‌لال خولیاى بون به سه‌رۆك كۆمار بونى كه‌وته مێشكه‌وه ، ته‌نازولى زۆرى بۆ به‌ڕێز مه‌سعود بازانى كرد و هێواش هێواش یه‌كێتى له شه‌ریكى ده‌سه‌ڵاته‌وه بوو به به‌شدارى ده‌سه‌ڵات .\nچۆنى مه‌مجه‌لال بۆ به‌غدا ، واته ڕاده‌ستكردنى هه‌رێمى كوردستان به مه‌سعود بارزانى و بنه‌ماڵه‌و حیزبه‌كه‌ى. ئه‌وه‌ش هه‌ڵه‌یه‌كى زۆر گه‌وره‌بوو كه هه‌رگیز قه‌ره‌بوو ناكرێته‌وه . ئه‌و بارودۆخه‌ى ئێستا هه‌رێمى كردستانى تێكه‌وتوه ،به‌رهه‌مى ئه‌و بڕیاره‌ى مه‌مجه‌لال بوو .\nئه‌وه‌ى واى له یه‌كێتى كرد هه‌موو شتێك قبوڵ بكات و به‌رده‌وام له ده‌سه‌ڵاتدا بێت به‌رژه‌وه‌ندى شه‌خسى و حیزبی بوو . ئه‌گه‌ر بۆ ماوه‌ى چوار ساڵ یه‌كێتى ئۆپۆزسیۆن بونى هه‌ڵبژاردایه ،گومانى تێدا نه‌ده‌بوو پڕۆسه‌ى سیاسى به‌م شێوه‌یه‌ى ئێستا گه‌شه‌ى نه‌ده‌كرد . له‌و كاته‌دا به‌رپرسانى حیزبى كه له هه‌مان كاتدا ، به‌رپرسانى حیزبیش بوون ، ئه‌وه‌نده‌ى بیریان له به‌رژه‌وه‌ندى حیزبى و شه‌خسى ده‌كرده‌وه ، ئه‌وه‌نده له خه‌مى دامه‌زراندنى حوكمڕانییه‌كى باشدا نه‌بون بۆ هه‌رێمى كوردستان .\nیه‌كێتى و پارتى ڕێكه‌وتنى ستراتیجییان له نێوان خۆیاندا مۆركردو به جوته هه‌رێمى كوردستانیان به‌ڕێوه برد . ئه‌م ڕیكه‌وتنه ستراتیجییه‌ى نێوان یه‌كێتى و پارتى وه‌كو ڕێكه‌وتنه 50 ساڵیه‌كه‌ى بنه‌ماڵه‌ى بارزانى و توركیا وایه له‌سه‌ر نه‌وت و غاز كه تا ئێستا خۆیان نه‌بێت كه‌سى تر نازانێت ناوه‌رۆكى ئه‌و ڕێكه‌وتنه چییه‌و چۆنه .\nكه باسى ڕێكه‌وتنى ستراتیچى نێوان پارتى و یه‌كێتى ده‌كرێت ، هه‌ندى كه‌س وه‌كو ڕێكه‌وتنى نێوان ڕوسیاو ئه‌مه‌ریكاى وێنا ده‌كه‌ن له‌سه‌ر چه‌كى ئه‌تۆمى .\nهه‌ندێك واده‌زانن یه‌كێتى و پارتى به‌رنامه‌یان داناوه روِژئاواى كوه‌ردستان و خواروى كوردستان لێك بده‌ن و هه‌موو ناوچه كێشه له‌سه‌ره‌كان به كه‌ركوكیشه‌وه ، بگیڕنه‌وه بۆ سه‌ر هه‌رێمى كوردستان و به‌رنامه دانێن بۆ ئه‌وه‌ى كوردستانى گه‌وره دروست بكه‌ن و ئه‌م ڕێكه‌وتنه ستراتیجییه به نه‌هێنى بهێڵنه‌وه بۆ ئه‌وه‌ى دوژمنانى كورد پێی نه‌زانن و له بارى به‌رن .\nبه‌ڵام ئه‌م ڕێكه‌وتنه ستراتیجیه نه‌هێنییه هه‌موى له پێناوى ئه‌وه‌دابوو وه‌كو جوته براو به یه‌كه‌وه و به بێ حیزبه‌كانى تر و دوور له چاوى میلله‌ت سامانى ئه‌م وڵاته به‌یه‌كه‌وه له نێوان خۆیاندا به‌ش بكه‌ن .\nتا ماوه‌یه‌ك ئه‌م ڕێكه‌وتنه به باشى و بی َكیێشه به‌ڕێوه چوو . به‌ڵام دواى ئه‌وه‌ى پارتى به ته‌واوى باڵا ده‌ست بوو ئه‌و شه‌راكه‌ته نه‌ماو ئه‌وه‌ش به ماناى ئه‌وه دێت ڕێكه‌وتنه ستراتیجیه‌كه‌ش نه‌ما .\nئه‌وه‌تا به چاوى خۆتان ده‌بینن كه هه‌موو دۆسیه‌ى نه‌وت له ده‌ستى پارتیدایه‌و به‌رپرسانى یه‌كێتى ئاگایان له ورده‌كارى گرێبه‌سته كان نیه. واته هاوكێشه‌كه به تاواى تێك چوه‌و و دوو تاى ته‌رازوه‌كه لاسه‌نگ بون .\nڕۆڵى حیزبه‌كانى تر له حكومه‌تدا\nوه‌كو له سه‌ره‌وه باسمكرد ماوه‌ى 29 ساڵه پارتى و یه‌كێتى پێك هاته‌ى سه‌ره‌كى حكومه‌تى هه‌رێمن . واته له ماوه‌ى ئه‌و 29 ساڵه‌دا ئه‌و دوو حیزبه به‌رده‌وام له حكومه‌تدابون ، ئه‌گه‌رچى هاوسه‌نگ نه‌بون له ده‌سه‌ڵاتدا . به‌ڵام جگه له یه‌كێتى و پارتى حیزبى تریش به‌شدارى ده‌سه‌ڵاتیان كردوه ، به‌ڵام له كاتى جیاوازدا .\nیه‌كگرتوى ئیسلامى ، كۆمه‌ڵى ئیسلامى ، حیزبى شییوعى ، حیزبى سۆسیالیسَت . دواى ساڵى 2009 بزوتنه‌وه‌ى گۆڕانیش به‌شدارى حكومه‌تیان كردوه . به‌ڵام پرسیار ئه‌وه‌یه چۆن ؟؟.\nزۆربه كه‌مى هه‌موو ئه‌م حیزبانه به یه‌كه‌وه و له یه‌ك كاتدا به‌شدارى ده‌سه‌ڵات بووبن . پارتى زۆر ژیرانه كارى له‌سه‌ر ئه‌مه كردووه و ڕێگاى نه‌داوه هه‌موو ئه‌مانه به یه‌كه‌وه به‌شدار بن له حكومه‌تداو دواجار بیر له‌وه بكه‌نه‌وه جه‌بهه‌یه‌ك له دژى پارتى دروست بكه‌ن .\nئه‌گه‌ر سه‌ر نج بده‌ن ئه‌و كاته‌ى یه‌كگرتوى ئیسلامى به‌شدارى ده‌ه‌سه‌ڵات بوو ، كۆمه‌ڵى ئیسلامى به‌شدار نه‌بوو .له‌م كابینه‌یدا كه بزوتنه‌وه‌ى گۆڕان به‌شدارى حكومه‌تى كردوه ، یه‌كگرتوى ئیسلامى ئۆپۆزسبونى هه‌ڵبژاردوه .\nله‌گه‌ڵ ئه‌وه‌ى كۆمه‌ڵى ئیسلامى زۆر له بزوتنه‌وه‌ى گۆڕانه‌وه نزیك بوو ، پارتى ڕێگاى نه‌دا ئه‌وان یه‌شدارى ده‌سه‌ڵات بكه‌ن و هه‌ر فه‌رموشى نه‌كردن . به‌ڵام حیزبى سۆسیالیست به ده‌نگى زۆر كه‌مه‌وه به‌رده‌وام وه‌زیریان هه‌یه . كه‌واته پارتى به به‌ردێك دوو نیشان ده‌شكێنێـت :\nیه‌كه‌م : به باشى نازانێت هه‌موو حیزبه‌كان به یه‌كه‌وه به‌شدارى حكومه‌ت بكه‌ن و كۆده‌نگییه‌ك پێك بهێنن و پارتى ناچار بكه‌ن كه به ئاره‌زوى خۆیان بڕیار نه‌ده‌ن .\nدووه‌م: بۆ ئه‌وه‌ى ناكۆكى بخاته نێوان ئه‌م حیزبانه‌وه‌و نێوانیان تێك بدات له ڕێگاى ئه‌وه‌ى له‌گه‌ڵ ئه‌م حیزبه ڕێك ده‌كه‌ون و به‌شدارى ده‌سه‌ڵات ده‌بێت . به‌ڵام له‌ولاوه حیزبێكى تر په‌راوێز ده‌خه‌ن.\nله ئه‌نجامدا ئه‌و حیزبه‌ى به‌شدارى ده‌سه‌ڵات ده‌كات ، له‌وه زیاتر چه‌ند پۆستێكى بی َبایه‌خ وه‌ر ده‌گرێت ، هیچى بۆ جه‌ماور پێناكرێت به‌و هۆیه‌وه جه‌ماوه‌ره‌كه‌شى له ده‌ست ده‌دات .\nله ئه‌نجامدا ئه‌و حیزبه له‌ناو جه‌ماوه‌ردا سه‌نگ و قورسایی نامێنێت و به‌ره‌و پۆكانه‌وه ده‌چێت و هیواخوازن زوو هه‌ڵبژاردنى تر بكرێت بۆ ئه‌وه‌ى له ده‌سه‌ڵات دوور كه‌ونه‌وه بۆ ئه‌وه‌ى جه‌ماوه‌ر ئاشت بكه‌نه‌وه . زۆر جاریش هه‌ر زوو نوێنه‌ره‌كانیان له حكومه‌ت ده‌كشێننه‌وه .\nبه‌ڵام تازه كار له كار ده‌ترازێت و زۆر زه‌حمه‌ت ده‌بێت بتوانن جه‌ماوه‌ر ئاشت بكه‌نه‌وه . باشترین نمونه یه‌كگرتوى ئیسلامییه كه له كابینه‌ى 8 به‌شدارى ده‌سه‌ڵاتى كرد . له ئه‌نجامدا ده‌نگه‌كانى زۆر كه‌مى كرد و له به‌رامبه‌ردا كۆمه‌ڵى به‌ره‌و هه‌ڵكشان چوو .\nسه‌یركه‌ن ئه‌م جاره‌یان گۆڕان به‌بێ كۆمه‌ڵ و یه‌كگرتو به‌شدارى ده‌سه‌ڵاتى كردوه‌و هه‌ر له ئێستاوه دیاره ئه‌م به‌شدارى كردنه باجه‌كه‌ى قورس ده‌بێـت . ئه‌گه‌ر له ڕابوردودا یه‌كێتى خاوه‌نى بڕیار بوبێت ،له ئێستادا ئه‌ویش بۆته حیزبى پله دوو . واته هه‌موو ده‌سه‌ڵاته‌كان له ده‌ستى پارتێدا قۆرخ كراوه . به‌ڵام له‌به‌ر ئه‌وه‌ى یه‌كێتى خاوه‌نى هێزه ، پارتى ناتوانێت به ته‌واوى په‌ڕاوێزى بخات .\nبه‌ڵام هه‌موو حیزبه‌كانى تر ئه‌وانه‌ى ناو به‌ناو به‌شدارى ده‌سه‌ڵاتیان كردوه ، ته‌نها پاشكۆبون و له‌وه زیاتر چه‌ند پۆستێكیان بۆ ئه‌ندامه‌كانیان وه‌رگرتوه ، هیچ سودێكیان به هاوڵاتیان نه‌گه‌یاندوه . كه‌واته ده‌كرێ بڵیێن ئه‌مانه بونه بارگرانییه‌كى قورس به‌سه‌ر بودجه‌ى هاوڵاتیانه‌وه.\nوه‌زێرێك ، جێگر وه‌زیرێك ، به‌ڕێَوه‌به‌رێكى گشتى هه‌تا ئه‌ندام په‌ڕله‌مانه‌كانى ئه‌و حیزبانه‌ش كه خاوه‌نى هیچ بڕیارێك نه‌بن ، نه‌توانن هیچ بۆ میلله‌ت بكه‌ن و هیچیان به‌ده‌ست نه‌بێت ، بون و نه‌بونیان وه‌كو یه‌ك وایه . ئه‌و پۆستانه‌ى وه‌ریان گرتوه ته‌نها بۆ ڕازیكردن و بێده‌نگ كردنیان بوه .\nبه درێژایی 29 ساڵى حوكمڕانى ئه‌گه‌ر به وردى سه‌لانج بده‌ین هه‌موو پۆسته گرنگه‌كان . ده‌سه‌ڵاتى ته‌شریعى و ته‌نفیزى و دادوه‌رى و پۆستى سه‌رۆكى هه‌رێم له ده‌ستى پارتیدا بوون . كه‌واته چى مایه‌وه بۆ ئه‌وانیتر .\nئه‌وه‌ى بۆیان ماوه‌ته‌وه ئه‌وه‌یه به‌رده‌وام ڕه‌خنه بگرن ، به‌یاننامه ده‌ركه‌ن ئه‌وه‌ش دادیان نادات و پارتى گوێی به‌و شتانه نییه‌و سه‌رچاوه‌ى ئاوه‌كه له ده‌ستى خۆیدایه .\nكه‌ى ویستى ده‌یبڕێت و هه‌موان له تینویه‌تیدا ده‌یان ده‌خنكێنێت . كه‌ى ویستى وه‌زیره‌كانیان ده‌رده‌كات ، په‌رله‌مان داده‌خات ، ڕێگاى چونه هه‌ولێریان لێ ده‌گرێت . كه‌واته ئه‌مه حكومه‌ته حكومه‌تیكى میزاجییه‌و به كه‌یفى پارتى به‌ڕێوه ده‌چێت و ئیداره ده‌كرێت .\nبه‌شداریكردن له حكومه‌تێك كه له ده‌ستى پارتیدابێـت له خۆخه‌ڵه‌تاندن و خه‌ڵك گه‌وجاندن زیاتر نییه . ته‌نها سودێك كه هه‌یبێت ئه‌وه‌یه هه‌ندێك به‌رژه‌وه‌ندى شه‌خسى به‌ده‌ست دێت . دواجار هه‌موو خه‌ڵك بی َئومێد ده‌بن له حیزبه‌كان و ڕقیشیان له سیاسه‌ت ده‌بێته‌وه . به یه‌كێتیشه‌وه . به‌ڵام له‌به‌ر ئه‌وه‌ى یه‌كێتى خاوه‌نى هێزى خۆیه‌تى پارتى نه‌یتوانیوه وه‌كو حیزبه‌كانى تر به ئاره‌زوى خۆى یارییان پێ بكات .\nپۆخته‌ى باسه‌كه ئه‌مه‌یه :\nله ماوه‌ى 29 ساڵى حوكمڕانێدا یه‌كێتى و پارتى حوكمران بون و خاوه‌نى بڕیار بون ، هه‌رچه‌نده زوربه‌ى جومگه ئه‌ساسیه‌كانى حوكمڕانى له ده‌ست پارتیدابون و ئه‌وان زیاتر خاوه‌نى بڕیار بون , به‌ڵاَم یه‌كێتى هه‌میشه سه‌نگو قورسایی خۆى هه‌بوه .\nبه‌ڵام حیزبه‌كانى تر ئه‌گه‌ر به‌شداریى ده‌سه‌ڵاتیش بوبن ، هیچ ڕۆڵێكیان نه‌بوه‌و ته‌نها ده‌سكه‌وتیان هه‌ندى به‌رژه‌وه‌ندى حیزبى و شه‌خسى بوه . كه‌واته هه‌موو به‌رپرسیاریه‌تى هه‌رێمى كوردستان و هاولاتیانى هه‌رێمى كوردستان له ئه‌ستۆى ئه‌ودوو حیزبه‌دایه .\nله كاتێكدا بارودۆخى سیاسى و ئیدارى و ئابورى هه‌رێمى كوردستان له‌و په‌رى خرپیدایه ، هه‌رێمى كوردستان توشى قه‌یرانى ئابورى گه‌وره بوه به هۆى بڵاوبونه‌وه‌ى ڤایرۆسى كۆڕۆناو دابه‌زینى نرخى نه‌وت و گه‌نده‌ڵى و تاڵانى یه‌كێتى و پارتى ، په‌یوه‌ندى نیوانیشیان له‌وپه‌ڕى خراپى دایه . ئه‌گه‌ر كار هه‌ر ئاوا بڕوات ، هاوڵاَتیان توشى كاره‌سات ده‌بن و دوو چارى هه‌ژارى بێ وێنه ده‌بنه‌وه . له كاتێكدا هه‌رێمى كوردستان رو به ڕوى ئه‌م نه‌هامه‌تیانه بۆته‌وه :\n1-\tله‌و كاته‌وه یه‌كێتى كۆنگره‌ى به‌ستوه سه‌ركردایه‌تى نوێیان هه‌ڵبژاردوه ، ئه‌و دوو حیزبه سه‌ره‌كیه‌ى پێكهاته‌ى حكومه‌ت به‌یه‌كه‌وه كۆنه‌بونه‌وه‌و نێوانیان زۆر خراپه . 2- خه‌ریكه هه‌رێمى كوردستان به عه‌مه‌لى بكرێته دوو ئیداره . 3- یه‌كێتى و پارتى به ئاشكرا داهاتى گومرگ و باجه‌كان له سنوره‌كانى خۆیان بۆ ده‌به‌ن و خۆیان به برپرسیار نازانن به‌رامبه‌ر به هاوڵاتیان .\n3-خه‌ریكه په‌ڕله‌مانیش به ته‌واوى په‌كى ده‌كه‌وێت و ئه‌وه‌تا سه‌رۆكى په‌ڕله‌مان جارێك به‌شدارى كۆبونه‌وه‌كان ده‌كات و جارێك بایكۆتى كۆبونه‌وه‌كان ده‌كات له‌سه‌ر داواى حیزبه‌كه‌ى . له ڕاستیدا ئه‌م خوله‌ى په‌ڕله‌مان وه‌كون نه‌بوو وایه هیچ ڕۆڵێكیان نییه . 4- ئه‌ندامان و به‌رپرسانى ئه‌م دوو حیزبه به‌رده‌وام قسه له‌سه‌ر یه‌كترى ده‌كه‌ن . تۆمه‌ت بۆ یه‌كترى دروست ده‌كه‌ن و به‌وهۆیه‌وه ئاگرى نێوانیان خۆشتر و خۆشتر ده‌كرێت.\nئه‌گه‌ر سه‌یركه‌ى كه‌سێكى وه‌كو ئه‌حمه‌د كانى به‌رپرسى لقى دووى پارتى له‌م كاته‌دا باسى ته‌قینه‌وه‌كه‌ى زاخۆ ده‌كات و كاى كۆن به با ده‌كات ، كه ئه‌وه‌نده كۆنه له یاده‌وه‌رى زۆر كه‌سدا نه‌ماوه .\nله لایه‌كى تریشه‌وه سه‌یرى لێدوانه‌كانى جه‌عفه‌ر ئێمنكى و ئاسۆ حه‌سۆ میرخان بكه‌ن كه بۆنى شه‌ڕِیان لێدێت. دیاره ئه‌مه‌ش كاردانه‌وه‌ى لێدوانه‌كانى به‌رپرسانى یه‌كێتییه .\nكه‌واته مه‌ترسییه گه‌وره‌كه لێره‌دا ئه‌وه‌یه ئه‌م دووحیزبه هه‌رێمى كوردستان به‌ڕێوه ده‌به‌ن و په‌یوه‌ندیشیان به‌م شێوه‌یه بێت ، ده‌بێ خه‌ڵك چاوه‌ڕوانى چ ئاینده‌یه‌ك بكات بۆ خۆی و ماڵ و مناڵى و وڵاته‌كه‌ى ؟\nبه بۆچونى من چاره‌سه‌ر ئه‌مه‌یه :\nیه‌كه‌م : ئه‌گه‌ر یه‌كێتى خۆى به حیزبێكى دڵسوزى هاولاِتیان و هه‌رێمى كوردستان ده‌زانێت ، با ده‌ست به‌ردارى به‌رژه‌وه‌ندییه‌كانى خۆى ببێت و له حكومه‌ت بكشێته‌وه‌و هه‌وڵ بدات له‌گه‌ڵ هه‌موو حیزب و لایه‌نه‌كانى تر كۆ ده‌نگییه‌ك پێك بهێنن بۆ ئه‌وه‌ى ڕێگرى له تاك ره‌ویه‌كانى پارتى بگرن .ئه‌گه‌ر ئه‌وه نه‌كرێت بارودۆخه‌كه هه‌ر وه‌كو ئێستا ده‌ڕوات و یه‌كێتى و پارتى هیچیان ناتوانن یه‌كترى له‌ناو به‌رن و له ئه‌نجامدا به هه‌ردوكیان به ته‌واوى ئاگر له هه‌رێمى كوردستان به‌رده‌ده‌ن .\nدووه‌م:ئه‌گه‌ر یه‌كێتى و پارتى نێوانیان چاك نه‌كه‌ن و بارودۆخ هه‌ر ئاوا بمێنێته‌وه ، تۆپه‌كه ده‌چێته گۆڕه‌پاتى جه‌ماوه‌ره. ئایا جه‌ماوه‌رى ئه‌م هه‌رێمه لێده‌گڕێن پارتى و یه‌كێتى یارى به داهاتوى خۆیان و مال َو مناڵ و هه‌رێمه‌كه‌وه بكه‌ن له پێناوى به‌رژه‌وه‌ندى خۆیاندا ، یان ده‌نگى ناڕه‌زایی به‌رزده‌كه‌نه‌وه‌و ده‌ست ده‌كه‌ن به خۆپیشاندانى سه‌رانسه‌رى .\nئه‌گه‌ر ئه‌وه‌ش چاره‌سه‌ر نه‌بوو باشتر وایه ده‌ست بكه‌ن به ڕاپه‌ڕێنى سه‌رانسه‌رى چونكه ڕێگا چاره‌یه‌ك نامێنێته‌وه ڕه‌چاوى بكه‌ن . ئه‌گه‌ر هیچ له‌مانه‌ش نه‌كه‌ن ده‌بێ به‌م بارودۆخه‌ى ئێستا ڕازیبن و گله‌یش له كه‌س نه‌كه‌ن و چاوه‌ڕوانى ئاینده‌یه‌كى نادیار بكه‌ن بۆ خۆیان و ماڵ و مناڵیان و هه‌رێمه‌كه‌یان .


www.komalah.org - منداڵانی کار و خیابانی، پەڵەیەکی دیكه‌ی شەرمەزاری بە داوێنی کۆماری ئیسلامیەوە\nلاپه‌ڕه‌ی سه‌ره‌کی | وتاری ڕۆژ | منداڵانی کار و خیابانی، پەڵەیەکی دیكه‌ی شەرمەزاری بە داوێنی کۆماری ئیسلامیەوە\nمنداڵانی کار و خیابانی، پەڵەیەکی دیكه‌ی شەرمەزاری بە داوێنی کۆماری ئیسلامیەوە\nرۆژی سێشەممە ٢٣ی مانگی جۆزەردان و رۆژێک دوای "رۆژی جیهانی خەبات لەدژی کاری منداڵان" لە وەزاڕەتی تەعاون، کار و ڕیفاهی ڕژیم لە تاران، چوارەمین جەلەسەی بەناو "شوڕای ڕیکخستنی منداڵانی کار و خیابانی"بەڕێوەچوو. لەم کۆبونەوەیەدا کە کۆمەڵێک لە کاربەدەستانی ئەو وەزاڕەتە و کەسانی دیکە بەناوی نوێنەری ناوەندەکانی دیفاع لە مافی منداڵان ئامادە بوون، ڕایاگەیەندرا ١٣٦ هەزار منداڵی بێبەش لە خوێندن لە ئێراندا شناسایی کراون. لەم جەلەسەیەدا ئەحمەد میدەری جێگری ڕیفاهی کۆمەڵایەتی ئەو وەزاڕەتخانەیە هۆکاری بوونی ئەو ژمارە زۆرە لە منداڵانی بێبەش لە خوێندنی " دروست بوونی حاشیەی شاری ١٠ تا ١٢ ملیۆنی لە وڵاتدا و گۆڕانی جەمعیەتی شاری" ناوبرد و وتی " ئەم بابەتە کۆمەڵیک ئاسەواری لە وڵاتدا بەشوێنەوە بووە. ئەو وتی " لە کۆتاییدا دوای ٨ ساڵ ڕاوەستان، لە ساڵی ٩٥دا دەوڵەتی تەدبیر، کەوتە بیری ڕیکخستنی منداڵانی کار و خیابانی کە بە یارمەتی وەزارەتی ئاموزش و پەروەرش ئەوان بناسینەوە تا وێنایەکی روون لە هۆکاری نەچوونە قوتابخانەیان بدرێت بە دەستەوە."\nئەم کاربەدەستەی وەزاڕەتی کاری ڕژیم نەیوت کە دوای "ناسینەوە و وێناکردنێکی روون"، دەوڵەت چ بەرنامەیەکی بۆ ڕزگار بوونی ئەو منداڵانە لە ژیانێکی دژاور کە ڕژیمی سەرمایەداریی ئیسلامی بۆی فەراهەم کردون، دەبێت. نەیوت ئەم ١٣٦ هەزار منداڵەی کە وەزارەتی ئاموزش و پەرەوەرشی ڕژیم "کۆدی میللی" ناوەتە ئیختیاریانەوە تەنیا بەشێکی کەمە لەو منداڵانەی کە بەهۆی بارودۆخی نابەسامانی ئابووری بنەماڵەکانیانەوە ناچار بە دەست هەڵگرتن لە خوێندن و روو له‌كار كردن لە ئاستی شاری تاراندا بوون. نەیوت ئەم ئامارە ئەو بە ملیۆن منداڵە ناگرێتەوە کە لە ئاستی سەرتاسەریدا لە سایەی نیزامی ئیسلامیدا قەت رۆژێک چوونە قوتابخانەیان بە خۆیانەوە نەبینیوە. شاملی ئەو سەدان هەزار منداڵە کۆچبەرە نابێت کە کۆدی میللی ئەم نیزامەیان نییە تا هیچ ئیدارە و وەزارەتخانەیەک لییان باخەبەر بێت.\nکۆماری ئیسلامی بۆ لابردنی گرفتی منداڵانی کار نەتەنیا تا ئێستا کارێکی ئەنجام نەداوە بەڵکو ساڵانێکە بۆ بەلاڕێدا بردنی ڕای گشتی بە دانی ئامار و ئەرقامی نا روون و درۆینە، ژمارەی منداڵانی کار و خیابانی گەلێک کەمتر لەوەی هەیە، نیشان ئەدات. لەگەڵ ئەوەدا بوونی دیاردەی منداڵانی کار لە ئێران بە لێکدانەوە و هۆکاری بە لاڕێدابەری وەک پەرەسەندنی حاشیە نشینی و گۆڕانی جەمعیەتی شاری تەوزیح ئەدەن و روون دەکەنەوە. ساڵانێکە ڕاگەیەنەر و کاربەدەستانی ڕژیم ئەم منداڵە بێبەشانە بە هەتیو و بێ سەرپەرست دەناسێنێن و بە تاوانبار کردنیان بە هەبوونی پێشینەی گزی کاری ئەوان دەبەستێتەوە بە کرداری باندە مافیاییەکانەوە. بەرپرسانی ڕژیم ساڵانێکە زۆربەی ئەم منداڵانە سەر بەو بنەماڵانە دەناسێنێن کە کەسوکاریان گیرۆدەی مادەی هۆشبەرن. یان لە باشترین حاڵەتدا بنەماڵەی ئەو منداڵانە خەتابار دەکات کە گۆیا بەخاتری تەماح و زێدەخوازی منداڵەکانیان وادار بە کارکردن دەکەن. " سازمانی ئامار و سەرژمێری کۆماری ئیسلامی" بێ شەرمانە ڕایگەیاندبوو کە ٣٠ لەسەدی ئەم منداڵانە خاوەنی پێشینەی مەحکومه‌تن لە بێدادگاکانی ڕژیمی ئیسلامیدا و ٤٠ لەسەدیشیان خاوەنی کەسوکاری کەم سەواد و نەخوێندەوارن. ئەوەیە لێکدانەوە و هەڵسەنگاندنی دەوڵەت لەم دیاردە شەرماوەرەی نیزامی سەرمایەداری. کۆماری ئیسلامی تا ئێستا نە تەنیا هەنگاوێکی جیدی بۆ لابردنی گرفتی منداڵان ئەنجام نەداوە، بەڵکوو هەڵسوڕاوان و ئەو ناوەندانەش کە دیفاع لە مافەکانی منداڵان دەکەن لەژێر هەڕەشەی بەدوادا چوون و زیندان و ئەشکەنجەدان. هەر ئێستا ژمارەیەک لە هەڵسوڕاوان لەبەر دیفاع لە مافی منداڵان لە زیندانەکانی ڕژیمدان.\nبەپێی ئەو ئامارانەی لە لایەن ناوەندە سەربەخۆکانی لایەنگری مافەکانی منداڵانی کارەوە دراون، ژمارەی ئەو منداڵانە بە زیاتر لە ٨ ملیۆن کەس بەراورد دەکرێت. زۆربەی ئەم منداڵانە کە لە تەمەنی ٥ تا ١٥ ساڵیدان، منداڵی ئەو بنەماڵە کرێکاری و زەحمەمتکێشانەن کە بە هۆی هەژاری و بێکاریی کەسوکاریانەوە و بۆ یارمەتیدانی بنەماڵەکەیان ناچارن بەجێگای یاری و چوون بۆ قوتابخانە و خەریکی فێربوون و گەشەدان بە تواناییەکانیان بن کە مافێکی سروشتی هەر منداڵیکە، خەریکی کاری دژاور و تاقەت پروکێن دەبن و نەمامی تەمەنیان لەژێر باری کاردا دەپڕوکێت. ناچارن شەو و رۆژ لە مەیدان و شەقامی شارەکان خەریکی باربەری، خاوێن کردنەوەی شوشەی ماشێنەکان، فرۆشتنی سیگار ، دەستماڵ کاغەزی، کیسەی نایلۆن و بنێشت بن تا پۆڵێک بۆ تێر کردنی زگی خۆیان بەدەست بێنن. لە دۆزەخێکدا کە کۆماری ئیسلامی بۆ ئەم نەونەمامانەی بەدی هێناوە گەلێک لەوانەشی کە تەنانەت خاوەنی کۆدی میللی ئیسلامین و لە وڵاتێکدا دەژین کە خاوەنی سەرچاوەی زۆری نەوت و گاز و سەرچاوەی دیکەی سروشتیە، خواردنی رۆژانەیان لە شوێنەکانی کۆکرنەوەی زبڵ و خۆڵ دابین دەکەن. ئەمە پەڵەیەکی شەرمەزاریی دیكه‌یه بە داوێنی ئەم ڕژیمە دژی ئینسانیەوە. ژیان و دەستەبەر کردنی خۆراک لە شوێنی کۆکردنەوەی زبڵی شارەکان مەترسیەکی زۆر دەخاتەسەر سڵامەتی ئەو منداڵە بێبەشانە. بەپێی ڕاپۆرتی یەکێک لە ناوەندەکانی سەربە ڕژیم لە توێژینەوەیەکدا کە لە بارەی ٦٠٠ منداڵی کۆکەرەوەی زبڵ کراوە زیاتر لە ٥٠ لەسەدیان لە ناوەندەکانی کۆکردنەوەی زبڵ و زبڵدانەکاندا دەژین. ئەم ڕاپۆرتە هەروەها باس لە بوونی ئاسەواری برینی سەرچاوە گرتوو لە پێوەدانی مێش و مەگەز و مێروی دیكه‌ی سەر زبڵەکان لەکاتی خەوی ئەم منداڵانەدا بە جەستەیانەوە دەکات و باسی بڵاو بوونەوەی نەخۆشیەکانی وەک تاعون، تیفوس، پژمین، هیپاتیت و ئایدزی کردوە.\nدیاردەی منداڵانی کار و خیابانی یەکێک لە دیاردە باوەکانی نیزامی سەرمایەدارییە لە زۆربەی وڵاتاندا. ئەم کۆیلە چکۆلانە لە بێبەش ترین و بێ ماف ترین توێژی کۆمەڵگان. هەرزان ترین هێزی کارن کە وەحشیانە لە لایەن سەرمایەدارانی دڵ ڕەقەوە دەچەوسێنەوە. ئەوان هەم لەلایەن هێزە بەکرێگیراوەکانی ڕژیمەوە و هەم لە لایەن که‌سانی منداڵ ئازار و بی ئەخلاقەوە سوکایەتیان پێدەکرێت. بەڵام هێزی دیفاع لە خۆیانیان نییە. بێ گومان ئاسەوارە نەرنیەکانی رۆحی و جەستەیی ئەم ستەم و چەوساندنەوەیە بۆ هەمیشە بەسەر ژیانی ئەوانەوه دەمینێتەوە. ئەوە ئەو بارودۆخە دۆزەخەیە کە کۆماری ئیسلامی بۆیانی دروست کردوە.\nدابین بوونی سەرپەنا و خۆراک و پۆشاک بۆ منداڵانی کار و خیابانی ده‌بێ ئەرک و ئەولەویەتی هەر دەوڵەتێک بێت. دابین کردنی هەزینەکانی ژیانی ئەم منداڵانە لە ساڵدا بۆ کۆماری ئیسلامی کەمترە لە دابین کردنی هەزینەی مانگێکی حیزبۆڵای لوبنان کە ڕژیم لەوانی دریغ دەکات. ئەم بارودۆخە دەبێ بگۆڕدرێت. بەڵام منداڵان خۆیان ناتوانن ئەم کارە بکەن. گۆڕینی ئەم بارودۆخە لە گرەوی خەباتێکی یەکگرتوانەی جەماوەری خەڵکدایە بۆ روخاندنی ئەم ڕژیمە دژی بەشەری و سەرمایەدارییە ئیسلامیە.


ئەمەش منداڵی ئەم سەر دەمە (٢) - قەڵەم\nتاریخ ایجاد در جمعه, 08 دی 1396 21:42\nدوو شەممە، یەکەم رۆژی قوتابخانە\nیەکەم رۆژی قوتابخانە، وەک قشڵە (رەوە) بێ قسە کردن وەپێش خۆیان داین. یەک دوو جار ئاوڕم دایەوە، دیتم دایکم لەگەڵ رەئیس قسە دەکات. وتم، بێت و نەبێت لەبارەی من قسەی لەگەڵ دەکات. دڵم پڕ بوو ویستم بە گریان بڕۆمە لای دایکم. هیوا سەیرێکی کردم و پرسی، وا دیارە قوتابخانەت پێ خۆش نیە؟ پشوویەکەم هاتەوە بەرخۆ وتم، زۆرم قوتابخانە پێ خۆشە، بەڵام .... بابڕۆین!\nلە ژوورەوە مامۆستا دەستی کرد بە قسە کردن. دوای بە خێر هاتن بۆ پۆل و یەکەم رۆژی قوتابخانە، دەفتەرەکەی کردەوە دەستی کرد بە خوێندنەوە. نەمزانی کەی نۆبەی منە. ئەوەندەم گوێ لێ بوو وتی، "سەردار". کوڕیکی قۆشمە و زیت لە تەنیشتم راوەستابوو. سەر تا پێ سەیرێکی کردم و بە هێمنی وتی، ئەی لە نێو سەیرە؟ سەردار؟ جا تۆ شەڕەف ئەم نێوە بۆ ئەم قەڵافەتە دەبێ؟ مامۆستا کە گویی لە سرت و خورتە بوو وتی، بێدەنگ بن. وڵات بۆ تاوێک بیدەنگ بوو. لە من تەواو بوو وتی، "شەنگە" کەس وڵامی نەدایەوە. دیسان ناوەکەی خوێندەوە، کەس وڵامی نەدایەوە. وتی، کێ ناوی شەنگەیە؟\nکوڕێک لەو لا دەستی بەرز کردەوە وتی، مامۆستا ئەوەی لای سالار وەستاوە ناوی شەنگەیە. مەبەستی لەو کورە بوو کە گاڵتەی بە ناوی من کرد. مامۆستا هاتە پێش و وتی، تۆ ناوت شەنگەیە بۆ دەنگ ناکەی؟ بەڵێ مامۆستا، بەڵام خەڵک بە "شەکرە" دەمناسن. مامۆستا وتی، لێرە تۆ ناوت شەنگەیە، و بڕایەوە. منیش وەک خۆی سەر تا پێ سەیرێکم کرد و وتم، بەراستی تۆ ناوت شەکرەیە؟ تۆ زۆرتر لە "کەکرە" دەچی تاکو شەکرە. تۆ شەڕەف ئەم دەم و چاوە بۆ شەکرە دەبێت. زۆری ئەم قسەیە پێ ناخۆش بوو. لای خۆت وتم، دیسان "یەک بە یەک".\nشەکرە سەیریکی کردم و وتی، تازە غەدریان لێکردووم ئەگینا هەنگونم پێ خۆشترە تاکو شەکرە. بۆم دەرکەوت کە شەکرە بۆ گاڵتە پیکردن نابێت. دەبێ زۆرتر خۆمی لێ نزیک بکەمەوە تاکو بەربەرەکانی.\nمامۆستا کە زانی لای ئێمە دەنگ دێت وتی، قسە نەبێت! خێرا ناوەکانی خوێندنەوە، لە پاشان لیستێکی دوور و درێژی خوێندەوە کە بریتی بوون؛\nکەس حەقی نیە بێ ئیجازە قسە بکات\nکەس حەقی نیە بێ ئیجازە برواتە ئاو دەست\nکەس حەقی نیە قسەی ناشرین بکات\nکەس حەقی نیە لەگەل کەس شەڕ بکات\nکەس حەقی نیە بە دزی شت بخوات\nکەس حەقی نیە درەنگ بێتەوە\nهەروە ها زۆر شتی دیکە. کە باسی ئاودەستی کرد، یەکسەر خۆمم کەوتەوە بیر. بەیانی لە بیرم چوو برۆمە ئاودەست. شەکرە دەستی بەرز کردەوە وتی، مامۆستا مەبەستت ئەوەیە هەر لە شوێنی خۆمان کاری ئاودەست بکەین؟ مامۆستا نەیتوانی پێش بە خۆی بگرێت، بە قسەکە زۆر پێکەنی. بوو بە فشە و پێکەنین. تاوێک پێچوو تاکو هەموو بێدەنگ بوون.\nکاتی نان خواردن هات. هەر کەس شتێکی پێ بوو. منیش پێم خۆش بوو بزانم چیم پێیە؟ جەعبەکەم کردەوە، دیتم بابۆڵەیەکی نیوە خوراوەی تێدایە لەگەڵ لەتێک شیرنی. کە چاوم پێکەوەت یەکسەر زانیم ئەمە کاری سامانی برامە. خێرا ناسیمەوە. لەو شیرنیانەی کە بە دزی لە کاراج دەیخوات. دلم پڕ بوو، ویستم دەست بکەم بە گریان، کە سیروانە سیرمەی برام وەبیر هاتەوە، پەشیمان بوومەوە. بە خۆم وت، باشە کاک سامان ئی من و تۆ بمێنێت.\nدوای نان خواردن شوێنی دانیشتنیان بۆ دیاری کردین. ئارەزووم دەکرد هیوا لای من بێت، بەڵام بە پێچەوانە شەکرەیان لای من دانا. بە خۆم وت، تازە بوو بە فشەخانە.\nکاتی پشوودان هات. شەکرە بە دەورم دا دەهات و دەچوو. راستیت دەوێ، منیش پێم ناخۆش نەبوو. خۆش خۆش دەستی دەبرد بۆ گیرفانی، مێوژی دەهاویشتە زاری. دەستی درێژ کرد مستێکی مێوژ دەرهینا و وتی، دەخۆی؟ چەند دەنکێکم وەرگرت، زۆرم پێ خۆش بوو. بە خۆم وت، بەڕاستی نەمزانی قوتابخانە ئەوەندە خۆشە، بە تایبەتی بە ئاشنا بوون لەگەڵ شەکرە خۆشتر بوو.


ستیفن هەوکین (1942- ) | بیركاری به‌كوردی\nماڵه‌وه‌ستیفن هەوکین (1942- )\nستیفن هەوکین (1942- )\nكانونی یه‌كه‌م 15, 2016 كانونی یه‌كه‌م 15, 2016 sherk Rashid Kadir Uncategorized\nوەک دەرکەوت، ئەمە دوەمجار بو کە ئاینشتاین سەبارەت بە تەفسیری تیوری نسبی روبەروی تەحەدا بوەوە، چونکە ساڵێک لەوەبەر، واتە لە 1916 دا، فەلەکناسی ئەڵمانی کارل شوارتزچایەڵدا[i] Karl Schwarzschild تیورییەکەی ئاینشتاینی بەکارهێنا بۆ ئەوەی بزانێت ئایا ئەستێرەیەک چی بەسەر دێت کاتێک لە سایەی هێزی کێشکردنی خۆیدا هەرەس دەهێنێت. شوارتزچایەڵد، گەیشتە ئەو ئاکامەی کە ئەستێرەکە دەچێتەوە یەک، هێزی کێشکردنەکەی بە جۆرێک گەورەدەبێت و بە هێزدەبێت کە هیچ شتێک، تەنانەت روناکیش ناتوانێت لێی دەربازبێت. ئەمە لە فەزادا دەبێت بە ”چاڵی رەش”. دوایی، دەرکەوت ئەم چاڵە ( یان هەندێک دەڵێن کون) رەشە لە خاڵێکی بچکۆلەدا خۆ چردەکاتەوە، ئەم خاڵە بە تاکێتی singularity ناسراوە و زەمەن و هەمو هێزەکان دەبن بە یەک. قەبارەی ئەم جۆرە ئەستێرانە، بەر لەوەی بچوک ببنەوە و بگۆڕێن و بچنە دۆخی چاڵی رەشەوە، بە ”نیوە تیرەی شوارتچایەڵد” ناسراون و بۆ ئەستێرەیەک، ئەگەر لە قەبارەی خۆری خۆماندا بێت، تەنها سێ(3) کیلۆمەترە.\nلە نیوەی دوەمی سەدەی بیستەمدا، زانایان رویانکردە تاووتوێی ماتماتیکییانە بۆ گەڕاندنەوەی زەمەن یان سەعاتی کشان یان گەورەبونی گەردون و بۆیان دەرکەوت کە سەرباری ئەوەی گەردون ئێستا لە قەبارەدا گەورەیە، بەڵام رۆژێک هەبوە کە زۆر زۆر بچکۆلە بوە. تیورییەکە بەمجۆرەیە کە گەردون، بلیۆنەها ساڵ لەمەوبەر، رۆژێک بە شێوەی تەقینەوە لەدایکبوە و دروستبوە، ئنجا بەرەو دەرەوە ئاوساوە. لە رۆژگاری ئەمڕۆدا، ئەم پرۆسەیە بە بیگ بانگ ناسراوە. دوایی، تیوری بیگ بانگ زۆر بە باشی لە ناوەندە زانستی و فیزیکییەکاندا خۆی سەپاند، سەرباری ئەوەی کە تێگەێستن لە پرۆسەکە هێشتا زۆر لەق و ئاڵۆزبو.\nهەرچۆنێک بێت، چاڵە رەشەکان، وەک پرسێکی مشتومڕ مایەوە. دوایی، بە پێی ئەوەی پێناسە کرابو، نەبینرا. هەندێک لە زانایانی سۆڤیەتی ئەوسا، دەیانگوت کە بە هیچ جۆرێک ئەمانە بونیان نییە، چونکە بەندن لەسەر هەرەسهێانی ئەستێرە بە شێوەیەکی خۆجێیی کەماڵ perfectly symmetrically ، ئەمەش وەک دەیانگوت، شتی وا ناکرێت ببێت.\nپاشان لە ساڵانی 1970 کاندا، هەوکین بۆی دەرکەوت کە لەوانەیە کاریگەری کوانتەم بەسەر ”ئاسۆی روداو” [i]یان قەراغی چاڵی رەشدا واری بکرێت. سەیری بەشی (چاڵی رەش و نایەقینی) بکە. هەروەک گفتوگۆی لەسەر بابەتەکە کرد، هەوکین باوەڕی وابو، خۆ ئەگەر ئەم کاریگەرییانە رۆڵی خۆیان شرۆڤەبکەن، چاڵی رەش وا لێ بکەن بە کزی بگەشێتەوە و لەوانەیە، دوای هەمو شتێک ئەم تیورییە مشتومڕ – ئامێزە بکەنە هەقیقەتێک. ئەم پرۆسەی ”گەشانەوە” یە دوایی ناونرا ”تیشکی هەوکین.” تەنانەت لەوەش گرنگتر، بە خستنەگەڕی فیزیکی کوانتەم بۆ خوێندنی چاڵە رەشەکان، هەوکین توانی کوانتەم کێش بکات بۆ ناو سەرتاپای کایەی کۆسمۆلۆژی و دەروازەیەکی کردەوە بۆ تیورییەکی فیزیکی لەمەڕ گەردون. ئەمەیە کە هەوکین و هاوکارانی لە حاڵی حازردا بە دویدا عەوداڵن و بۆی دەگەڕێن.\nکاتێک تەمەنی بو بە هەڤدە ساڵ، داخڵی تاقیکردنەوەکانی زانکۆی ئۆکسفۆرد بو بەو مەبەستەی لە زانکۆی ئۆکسفۆرد وەربگیرێت. هەر ئەو ساڵە سەرکەوتنی بەدەستهێنا و چوە زانکۆ و مەنحەشی وەرگرت کە لە زانسیە سروشتییەکاندا بخوێنێت. دوای ئەوەی لە بەکالۆریۆسدا پلەی یەکەمی بەدەستهێنا، ئنجا چوە زانکۆی کامبریچ بۆ خوێندنی کۆسمۆلۆژیا و بوە قوتابی فەلەکناسی گەورەی ئەو سەردەمە فرێد هۆیڵ[ii]. بە داخەوە هۆیڵ ئەوەندە کابرایەکی سەرقاڵ و مەشغوڵ بو کە نەیتوانی کەمێک لە کاتی خۆی بۆ هەوکین تەرخان بکات. دوای چەند مانگێک لە زانکۆ، دەرکەوت کە نەخۆشە و وەزعی باش نییە و دوچاری نەخۆشی ئەی ئێل ئێس بوە.\nلە راستیدا، ئەو خەڵکەی لەم کۆنفرانسەدا بون تێکڕا حەپەسان کاتێک هەوکین گوتی ئەم پرسەی حلکردوە و شتەک\nەی یەکلایی کردوەتەوە – گرەوەکەشی دۆڕاندوە.\nFarndon, John. The Great Scientists: From Euclid to Stephen Hawking. Arcturus Publishing. Kindle Edition (2005)\n← به‌ڵگه‌نه‌ویسته‌كانی پینۆ\nگالیلۆ: یەکەم زانای مۆدێرن →


18/07/2019 17136 جار خوێندراوه‌ته‌وه\nكاردانەوەكانی سەر تەقەكردن‌و كوشتنی عوسمان كۆسە، جێگری كونسوڵی توركیا لەهەولێر بەردەوامەو میدیای توركیاش لەو بارەوە زانیاری نوێ بڵاودەكاتەوە.\nبەپێی راپۆرتێكی پێگەی "خەبەر تورك"، ئەو كەسەی تەقەیكردووەو لەناو چێشتخانەكەی شاری هەولێر ئۆتۆمبیلەكەی لەگەراجی چێشتخانەكە لەنزیك ئۆتۆمبیلی جێگری كونسوڵی توركیا راگرتووەو لەلایەن كەسێكیشەوە پارێزراوە.\nهەر بەپێی پێگەكە، ئەو كەسەی پارێزگاری لەتەقەكەرەكە كردووە، لەناو چێشتخانەكە دەمانچەی پێبووەو بەهۆی رووداوەكەش برینداربووەو بەبرینداری لەشوێنی رووداوەكە هەڵاتووە.\nهەروەها ئاشكراشیكردووە، ئەو ئۆتۆمبیلەی لەگەراجەكە لەنزیك ئۆتۆمبیلی عوسمان كۆسە دانراوە بەكارهێنراوە بۆ هەڵاتن.\nهاوكات بەپێی قسەی خاوەنی ڕێستۆرانتەكە ستافی كۆنسۆڵخانەی توركیا لەناو چێشتخانەكە دانیشتوون‌و ئەو كەسانەی هێرشەكەیان ئەنجامداوە، بەجلی مەدەنییەوە هاتوونەتە ناو چێشتخانەكەو دوای گەیشتنیشان بەناو چێشتخانەكە رووداوەكە روویداوە.\nرۆژی چوار شەممە لەدەروبەری سەعات دووی نیوەڕۆ رووداوێكی تەقەكردن لەناو چێشخانەیەكی هەولێر بەناوی "حەق قەباز" روویدا، كە بەهۆیەوە جێگری كونسوڵی توركیاو دوو كەسی تری كوژران، لەگەڵ برینداربوونی چەند كەسێكی تر.\nئەو پێگە توركییە ئەوەشی ئاشكراكردووە، بەهۆی رووداوەكە نێچیرڤان بارزانی سەرۆكی هەرێمی كوردستان گەشتەكەی لەفەرەنسا راگرتووەو گەڕاوەتەوە هەرێمی كوردستان.\nلەئێستادا لێكۆڵینەوەكە لەرووداوەكە لەلایەن هێزە ئەمنییەكان بەردەوامەو تائێستاش وردەكاری زۆرێك لەرووداوەكە لەلایەن هێزە ئەمنییەكان بەشاراوەیی هێڵراوەتەوە.\nئامادەكردن‌و وەرگێڕان: رەوەند ئیسماعیل


ئەوانەی لەكۆرۆنا چاكبونەتەوە باس لەم كاریگەرییە دەكەن | KURDPLAT\nئەوانەی لەكۆرۆنا چاكبونەتەوە باس لەم كاریگەرییە دەكەن\nکوردپلات 9/25/2021 04:46:00 م ليست هناك تعليقات\nبەشێكی ئەو كەسانەی لە ڤایرۆسی كۆرۆنا چاكبونەتەوە، ئاماژە بە چەند نیشانەیەكی سەیر دەكەن كە لەكاتی توشبوون و دوای چاكبونەوەیان لەسەریان دەركەوتووە.\nڕۆژنامەی نیویۆرك تایمزی ئەمریكی ئەمریكی چیرۆكی چەند كەسێكی توشبوو بە نەخۆشی كۆڤید 19 گێڕاوەتەوە و باسی لە نیشانە و كاریگەرییە سەیر و دەگمەنەكانی كردووە، ئەو چیرۆكانەشی شۆكێكی لای خوێنەران دروست كردووە.\nفەرح خیمیلی ژنێكی تەمەن 43 ساڵە و دانیشتوی شاری نیویۆركە، ئەو لە بەهاردا توشی كۆرۆنابووە و دوای چەند هەفتەیەك تێیپەڕاندووە، بەڵام دوای چاكبونەوەی هەستی بە لاوازی و كەمتوانای ددانەكانی كردووە.\nفەرەح باسی لەوەكردووە یەكێك لەددانە خرێكانی لەكاتی خواردنی كورسی نەعنادا كەوتووە بێ ئەوەی هەست بە هیچ ئازارێك بكات یاخود خوێن لەپوكی بێت.\nئەو پزیشكەی سەرپەرشتی حاڵەتەكەی ئەو ژنەی كردووە پێی ڕاگەیاندووە ئێسكی شەویلگەی و ددانەكانی توشی داخوران بووە، ئەوەش هۆكاری كەوتن و لاوازی ددانەكانی بووە.\nحاڵەتەكەی فەرح خیمیلی تاك نییە، بەڵكو چەند حاڵەتێكی هاوشێوە تۆماركراوە، لەنێوانیاندا ژنێك و كوڕێكی تەمەن 12 ساڵ كە دوای چاكبونەوەیان لە كۆرۆنا بەهەمان شێوە ددانیان كەوتووە.\nدیڤید ئۆكانۆ پسپۆڕی نەخۆشییەكانی پوك و مامۆستای زانكۆی یۆتا لە ئەمریكا بە نیویۆرك تایمز ڕاگەیاندووە"زۆر دەگمەنە ددان لەڕەگەوە بكەوێت، بەڵام ئێمە دەكرێت بەهۆی هێرشی كۆرۆناوە بۆ ناو دەم ئەو حاڵەتە ڕووبدات".\nچەند زانایەكی دیكەش پێشبینیان كردووە كەوتنی ددانی ئەو كەسانە لە نیشانەكانی كۆرۆنا بێت، كە دەچنە چەند خانەیەكی ناو دەمەوە.\nتوێژەرەكانی پەیمانگای زانست و توێژینەوە كە سەر بە كۆمەڵەی پزیشكانی ددانی ئەمریكییە دەڵێن، بەستنەوەی كۆرۆنا بە كێشە و گرفتەكانی ناو دەمەوە یارمەتیمان دەدات شیكردنەوە بۆ ئەو حاڵتە بكەین كە بەشێكی نەخۆشەكان هەستی تامكردنیان لەدەست دەدەن.\nدكتۆر كیڤین بێرد كە سەرپەرشتی یەكێك لە توێژینەوەكانی كردووە ئەو پەیمانگایەی كردووە ئاشكرای دەكات،ناو دەم یەكێك لەو شوێنانەی ڤایرۆسی كۆرۆنا لەخۆدەگرێت، بەو شێوەیەش مرۆڤ توشی نەخۆشییەكە دەبێت، هەروەها بەكتریاكانی ناو دەم ئەگەری توشبوون بە نەخۆشییەكانی سی و كۆئەندامی هەناسەدان زیاد دەكەن، بەڵام بەستنەوەی كۆرۆنا بە كەوتنی ددانەوە پێویستی بە ئەنجامدانی چەند توێژینەوەیەكی دیكەی ورد هەیە


هەواڵی / 12/11/2020 495 جار بینراوە\nپسپۆڕی ھەناو و دڵ\nشەکری سووکەری: تەواو کەری خۆراکن؛ کە: لە جیاتی شەکری ئاسایی بەکار دێت، ھەتا تامێکی شیرین ھەروەک تامی شەکری ئاسایی بدات.\nجۆرەکانی: بەگوێرەی بڕی ئەو کالۆریی و ووزەی دەیدەن... شەکری سووکەری دەکرێت بە سێ جۆرەوە، ئەوانیش:\n١. شەکرەی کالۆری (isocaloric): نزیکەی چار کیلۆ کالۆری دەدات. کە، ئەوانیش ئەمانەن:\nا. سروشتی (natural): ھەروەک ھەنگوین.\nب. دروستکراو (synthetic): ھەروەک ئەسپارتام (Aspartame).\nج. دەستکاریکراو (processed): ھەروەک شەکری ترێ (فرەکتۆز) و مۆلاسس (Molases).\n٢. شەکری کەم کالۆری و کەم ووزە Hypocaloric)a): کە (١.٤ - ٢ کیلۆکالۆری؛ ھەروەک شەکرە کحولییەکان (sugar alcohol).\n٣. شەکری بێ کالۆری (non caloric): ھیچ ووزە یان کالۆری نادات (سفر کالۆری)؛ ھەروەک:\nا. شەکری ڕووەکی (herbal): وەک شەکری (stevia).\nب. دروستکراو (synthetic): ھەروەک (sucralose).\nدەزگای خۆراک و دەرمانی ئەمریکی:\nلە ھەنووکەدا پێنج جۆر لە شەکری سووکەری داناو بازاڕدا ھەن، ئەوانیش: نیوتام (Neotame)؛ سوکرالۆز (sucralose)؛ ساکارین (Saccharin)، ئەسپارتام (Aspartame)، ئەکسولفێم کەی (Acesulfame K)... ئەوانە خڕییان لە شێوەی کیسی بچووک ھەن، وە زۆر جار بەتایبەت لە بۆنە فەرمییەکان دە تەنیشت (شەکری ئاسایی) دادەنرێت؛ بەو مانایە لۆ ئەو کەسانەیە سووکەرییان ھەیە یان حەز بە شەکری ئاسایی ناکەن ھەتا لۆ تامێ بەکاری بھێنن.\nلە ئێستادا دەزگای خۆراک و دەرمانی ئەمریکی بڕی ڕێگاپێدراوی بەکارھێنان بەگوێرەی ھاوکێشەک دیاری دەکات، ئەویش:\nبڕی ڕێگا پێدراو (ADI) = مگم⁄کگم⁄ لە ڕۆژێکدا.\nچەندی شەکر بخۆین؟\nکۆمیتەی ڕاوێژکاری خۆراک لە بەریتانیا (SACN)؛ ڕێنمایی داوە کە: ھەموو کەسێک نابێت لە (٥٪)ی ووزەی پێویستی لەشی لە شەکرەوە بێت؛ ئەمەش مانا ڕۆژانە مرۆڤ دەتوانێت ڕۆژانە (٥ - ٦) مراکی چا (مڵاک) شەکر بەکار بھێنێت. ئەوجا ئەگەر کەسێک چوو قۆدی خواردنەوە گازییەکانی خواردەوە، ئەوا: مانا نۆ مراک شەکری خواردۆتەوە و سێ لۆ چار مراک زێدەتر لە پێویستی خۆی... بەمەش ئەگەری قەڵەوبوون و تووشبوونی بە سووکەری و کلۆربوونی ددانی زۆر دەبێت... مادام خواردنەوە گازییەکان دەخۆییەوە، لۆیە: ئەوەت وەبیر بێت.\nھەرچی شەربەتی فرێشە، ئەوا: دەگەل ئەو قسەیەی پێشوو نایەتەوە و دەگەل شەکرەی دیش حسێب ناکرێت.\nمنداڵ: ئەبینین لە منداڵان خڕ جاران منداڵ لە پێداویستی خۆی زێدەتر شەکری سووکەری دەخوات، بڕۆنێ: منداڵێکی شەش ساڵان ئەگەر کێشی (٢٠ کگم) بێت، ئەوا: ھاوکێشەکە دەبێتە (٢٠ × ٥ = ١٠٠ مگم)؛ واتە: قۆدی و نیوەک ... ئەو بەس لە خواردنەوە گازییەکان.\nکێش و شەکرەی سووکەری: زۆر لێکۆڵینەوە لە سەر شەکرەی سووکەری کراوە، کە: ئایا بەکارھێنانی شەکرەی سووکەری مفای لۆ تەندروستی مرۆڤ ھەیە یان نا!؟ ھەموو ئەوە دەسەلمێنن، کە: کاردانەوەی خراپی لۆ سەر زیندەکارلێک و میتابۆلیزمی لەش ھەیە، وە ئەو جۆرە شەکرانە نابنە ھۆی کێش دابەزین.\nھەتا بینراوە، کە: کێشی لەشیش زیاد دەکەن.\nئەوجا شەکری سووکەری بخۆین یان نا!؟\nھەموو دیراسەکان دەسەلمێنن، کە: ئەو کەسانەی نەخۆشی سووکەرییان نییە و شەکری سووکەری بەکار دەبەن؛ ئەوا: ھیچ سوودێکی لۆیان نییە بەڵکو ئەگەری تووشبوون بە سووکەری زیاد دەکەن ھەتا ئەگەر کەسەکە قەڵەویش نەبێت.ھەرچی ئەو کەسانەی نەخۆشی سووکەرییان ھەیە، ئەوا: ڕێژەی شەکرییان دەخوینێدا بەرز دەکاتەوە.\nبنیشت (جاجک)ی سووکەری: ئەو جۆرە بنێشتانە شەکری سۆربیتۆڵ (sorbitol)ی تێدایە، کە: بە کۆڵاندنی شەکری ئاسایی دێت و تامی شیرینیەکەی نیوەی تامی شەکری شیرە. دوای خواردن و بەکار ھێنانی دەگۆڕێت لۆ شەکری ترێ (فرەکتۆز)؛ کەواتە: دەبێتە ھۆی تێکچوونی ڕێژەی شەکر دەناو خوێندا و ھیچ مفای نییە.


هەستەوە دیسان لە گۆڕا ، کۆچی تر دەست پێکەوە . حوکمەکەی جەلادە دیسان ، بەس بە ناوی دیکەوە . بڕ بڕەی پشتی هەژاران ، هەستە کاتی خەو نییە . زین کەوە ئەسپی خەیاڵت ، بەرەو عەفرین ڕێکەوە ! ڕێبەندانی ١٣٩٦ هەتاوی #هەورازمەریوانی\nمێژووی كورد وبزوتنەوەكەی لە هەر بەشێكی كوردستان قەرزداری ژنانن، ژنانێك كە ماڵەكانیان پەناگەی پێشمەرگەو رۆڵەكانیان پێشمەرگەی سەنگەر بوون، یان ئەو ژنانەی لە بەشی رێكخستن و بە شێوەی نهێنی سەدان و هەزاران بەڵگەی گرنگ و پێداویستیان گواستەوەو لە چاوی دوژمنیان پاراست، یان ئەو ژنانەی لە نێو بەندیخانەكانی دڕندەترین رژیمەكانی سەردەم ئەشكەنجە كران و یان ژنانی پێشمەرگە كە راستەوخۆ بەشداری خەباتی سیاسی و چەكداری حزبە سیاسیەكان بوون. لەم نێوەدا هەندێك لەم ژنانە زیاترین پشكیان بەركەوتووە و هەڵگری ئازار و دەرد و لە هەمانكاتیش تێكۆشەرانی ماندوونەناسێك بوون كە دەوری سەرەكیان گێرا بەڵام لە هیچ كوێ نە دەنگیان هەیە و نە ناویان دەبردرێت و مێژووش ئەوان لە پەراوێز دەخات. مەلەكە مستەفاسوڵتانی خۆشكی رێبەری خۆشەویس\nفردا نهم شهریور ماه سال روز جانباختن رفیق فواد مصطفی سلطانی است نهم شهریور ماه سال 1358 رفیق فواد مصطفی سلطانی یکی از رهبران و بنیان گذاران تشکیلات کومه له، چهره شناخته شده و محبوب جنبش کمونیستی ایران، رهبر محبوب کارگران و زحمتکشان کردستان، بدنبال یک درگیری نابرابر با شمار زیادی از نیروهای سرکوبگر جمهوری اسلامی در روستای" بسطام" در مسیر جاده سقز- مریوان، جانباخت. در روزهای قیام بهمن و مبارزات پرشور بعد از آن، رفیق فواد مصطفی سلطانی در کردستان و بویژه شهرهای سنندج و مریوان نقش برجسته ای را در رهبری و سازماندهی مبارزات توده ای ایفا نمود. رفیق فواد در رهبری مبارزات دوران قیام در شوراهای شهر سنندج، در کوچ اعتراضی زحمتکشان مریوان، در اتحادیه دهقانان، در راهپیمایی عظیم توده ای از سنندج به مریو\nبار ودۆخی سیاسی ئێران بە ئاقاریکدا دەڕۆیشت ، کە چاوەڕوان نە کراو بوو. بەستێنی ئاڵ و گۆڕەکان بە ئاسانی دەبێنرا و هەموو ماسمێدیای ڕۆژ ئاوا ، بۆ دەر کردنی شا هەڵویستیان گرتبوو . لە هەمان کاتدا ، پێش مەرجەکانی داگیر کردنی هیژمونی سیاسی ئێرانیان بۆ تاقمی مەلا ئامادە دەکرد . کونگەری یەکەمی کۆمەڵە لە دوو شاری سنە و نەغەدە بەسترا. ئاکامی گفتوگۆکان لە کتێبێکی بە نرخ چاپ کرا. لەو کتێبەدا ئەندیشە و هەڵویستی سیاسی و شەخسی بەشدار بووەکان بە ڕوونی دیارە و خۆی نیشان داوە. ئاستی بەرزی هەڵویست و لێکدانەوەی مەنتیقی و ڕێنوێنی و تەرجومەی ڕووداوەکانی ئێران لە لایەن کاک فوئادەوە سەلمێندراوە . کاک فوئاد دوای کونگەرە ، هەموو ژیانی بۆ خەبات و ڕێک خستنی جەماوری خەڵک تەرخان کرد . جار و بار لە مەریوان وئاڵمانە دەبینر


٢٢ جار بومەلەرزەلە ٢ شاری روژهه لاتی کوردستانی دا\nدروست کردنی هۆتێل بووە کە ئەو هەوڵە کارێکی نایاساییە.پێویست بە ئاماژەیە کە بەپێی زانیارییەکان، ئەم هەوڵەی شۆرای ئیسلامی شاری سنە بە پشتیوانی محەممەد زارعی...\nکردنی شارەکان؛ بەپێی دوایین گرتە ڤیدیوییەکان چەکدارانی سەر بە ئیتلاعات و سپا لە ڕێگەی لیباس شەخسی و باتۆم بەدەستەکانییەوە هەوڵی ترساندنی خەڵک دەدەن و...\nشارەداریی ئەیوانی بە جەنایەتی ژینگەپارێزی ناوزەد کردووە. ئەو هونەرمەندە کوردە، لە ڕێگای ئەو کلیپەوە داوای لێپرسینەوەی لەو مەسەلەیە لە ڕێگای پارێزگار و ڕاوێژکاری شارەداریی ئەیوان...\nدەکەونە بۆسەی هێزە نیزامییەکانی حکوومەتییەوە و تووشی ئەو ڕووداوە دەبێت. بە وتەی ئەو سەرچاوەیە، ئەو کۆڵبەرە کوردە خێزاندارە و ماوەیەک پێشیش یەکێک لە کچەکانی بە ناوی...\nئێرانیش وتوویەتی: دەبێت ڕێژیمی ئێران ڕێز له خۆپیشاندەران بگرێت. گوترێش له باسەکەیدا ئاماژەی به کوژراو و بریندارەکان و دەسبەسەرکراوان له ڕەوتی خۆپیشاندانەکانی ئێران کردووە و وتوویەتی:...\n٢٢ جار بومەلەرزەلە ٢ شاری روژهه لاتی کوردستانی دا\nهەوالەکان باس لە زۆربوونی مەودای بومەلەرزەکان لە صارە جیاجیاکانی ئێران دەکەن. هەر ئەم مانگە زیاتر لە ٥ جار بومەلەرزەی جیاواز بە گوژمەی زیاتر لە ٦ پلەی ریختەر لە شارە جیاجیاکانی ئێران بە پەپەرتەوازەیی بینراون.\nبەیانی پێنجشەممە، لە دوو پاریزگای ئیلام و کرمانشان کە دەکەونە رۆژهه لاتی کوردستان بە تێکرایی ٢٢ جار بە گوژمەی ٥ تاکو ٦ پلە زەوی هەژاوە.\nشایەتحاڵەکانی ئەو دوو شارە بە سەرسورمانەوە باس لە بومەلەرزەکان دەکەن و دەلێن ٥ چرکە پێش بومەلەرزە هەست بە دەنگی تەقینەوەیەکی زۆر و روناکییەکی بەخۆر کراوە و دواتر زەوی هەژاوە و گاومانیان لە ئاسایی بوونی بومەلەرزەکان هەیە.\nشایەنی باسە، هەر ئەم شایەتحالانە لە زاری سەرباز و فەرماندەکانی سوپای پاسداران باس لە ئەگەری شەقبوونی زەوی لەو ولاتە دەکەن و دەشلێن ئامادەکارییان بۆ ئەم ئەگەرە کردووە کە زەوی بە حەجمێکی زۆر گەورەوە شەق ببێت.


ئاژانسی پرسنالاتینا: ئەمەریکا لە سووریا تەنها جێ گۆڕکێی بە هێزەکانی کردووە\n16:59 PM IRAQ\nMONDAY, 2 DECEMBER 2019 - 15:55\nبەشی جیهان- ئاژانسی پرسنا لاتینا دەنووسێت ئەمەریکا لە سووریا نەکشاوەتەوە بەڵکوو تەنها ئاڵوگۆڕی بەهێزەکانی کردووە.\nبەپێی هەواڵی کوردپرێس، دۆناڵد ترەمپ سەرۆکی ئەمەریکا، لە سەرەتای ئاکتەوبری ئەمساڵەوە هەواڵی کشانەوەی بەرەبەرەی 2000 هێزی وڵاتەکەی لە باکووری سووریا ڕاگەیاند و تورکیاش دەستبەجێ هێرشی کردە سەر هێزە کوردەکانی سووریا.\nلەو ماوەیەدا ئەمەریکا ژمارەیێک لە کەرەستە سەربازییەکانی خۆی لە ناوچەی ژێر کۆنترۆڵی کوردانی سووریا کشایەوە و بۆ عێراق و هەرێمی کوردستان گواستیەوە، بەڵام پاش ئەوەی کە ترەمپ بڕیارەکەی خۆی گۆڕی و باسی لە پاراستنی بیرە نەوتەکانی سووریا لە ڕۆژهەڵاتی ئەو وڵاتە کرد، ژمارەیێک لە هێزی ئەمەریکی بۆ سووریا گەڕانەوە و لەناوچە نەوتخێزەکانی سووریا کە لەژێر کونترۆڵی هێزە کوردەکاندایە جێگیر کران.\nئاژانسی پرسنا لاتینا لە ڕاپۆرتێکدا ئیدیعا دەکات هێزە ئەمەریکییەکان لە سووریا نەکشاونەتەوە و تەنها جێ گۆڕکێیان پێکراوە و ئێستاش ژمارەکەیان نەگۆڕاوە.\nئەم ئاژانسە لە درێژەدا دەنووسێت هێزی ئەمەریکی و بەریتانی بنکە سەربازییەکانی پێشوویان لە سووریا چۆڵ کردووە و ئێستا لە کێڵگە نەوتییەکانی ڕۆژهەڵاتی سووریا و پارێزگای حەسەکە و دەیرەزوور جێگیر کراون.\nبەگوێرەی ڕاپۆرتی ئەم ئاژانسە ئەمەریکا 12 بنکەی سەربازی لە باکووری پارێزگای حەلەب و حەسەکە و نزیک سنووری عێراق دامەزراندبوو بەڵام لەم دواییەدا ئاڵوگۆڕی پێکردوون و لە دوو بنکەی نوێ نزیک سنووری عێراق هێزەکانی جێگیر کراون.\nئاژانسی پرسنا لاتینا دەنووسێت ئەمەریکا هەروەها پشتگیریی خۆی بۆ هێزەکانی سووریای دیموکرات دەست پێکردۆتەوە.


شاسوار عەبدولواحید: پارتی و یەكێتی ناتوانن سێ شار بەڕێوەبەرن چۆن دەتوانن دەوڵەتداری بكەن\nسەرۆكی جوڵانەوەی نەوەی نوێ رایدەگەیەنێت "پارتی و یەكێتی دوای پێنچ ساڵ لە قەیران و نەهامەتی، تازە بە تازە هاتوونەتە سەر قسەكانی نەوەی نوێ و هەوڵی باشكردنی پەیوەندییەكانی نێوان هەولێر و بەغداد دەدەن".\nلەمیانەی سیمینارێكدا كە لەشاری سلێمانی ئەنجامیدا، شاسوار عەبدولواحید سەرۆكی جوڵانەوەی نەوەی نوێ، وتی "بە پاڵپشتی هاوڵاتییان، بەوە ڕازی نابین هەرێم تەنها وەك ژمێریارێك پارە لە بەغدا وەربگرێت و بەسەر فەرمانبەراندا دابەشی بكات".\nسەرۆكی جوڵانەوەی نەوەی نوێ پرسیاری ئەوەشی كرد "پارە و داهاتی هەرێم چی بەسەر دێت؟".\nروونیشیكردەوە "كاتێك ئۆپۆزسیۆن لە هەرێمی كوردستاندا نەبوو، هەمووان چوونە ناو حكومەتەوە، دەسەڵاتداران بە ئارەزووی خۆیان یارییان بە هەست و نەستی میلەت كرد و قەیران لە دوای قەیرانیان بەسەر میللەتدا هێنا".\nجەختیشی كردەوە "باشكردنی ژیانی هاوڵاتیان و باشكردنی موچەی فەرمانبەران، پەیوەندی بە ئۆپۆزسیۆن و هاتنی موچە لە بەغداوە هەیە، نەك ئەم و ئەو بیكەن بە ئازایەتی خۆیان".\nلەبەشێكی تری سیمینارەكەیدا شاسوار عەبدولواحید باسی لەساڵڕۆژی كیمیابارانكردنی شاری هەڵەبجە كرد و لەو بارەیەوە وتی "لەگەڵ ئەوەدا نییم تەنها ڕۆژێك بۆ ئەو یادە تەرخان بكرێت و قسەی زلی تێدا بكرێت، بەڵكو دەبێت كارێك بۆ ئەو شارە بكرێت كە جێی ڕەزامەندی خەڵكەكەی بێت".\nسەرۆكی جوڵانەوەی نەوەی نوێ داواشی لە گەنجان و نەوەی نوێ كرد متمانەیان بەخۆیان هەبێت و كار بكەن بۆ بەدیهێنانی ئامانجەكانیان و وتی "لەسەرجەم وڵاتاندا لەگەڵ هاتنی نەوەی نوێدا نەوەكانی پێشتر بەڕێدەكرێن و ماوەی دەسەڵاتیان تەواو دەبێت".


له‌عه‌فرین رۆچنی حه‌قیقه‌ت و ئازادی سه‌رهه‌ڵده‌دات | پلاتفۆرمی زاگرۆس\n54 رۆژه عه‌فرین له‌ناو دێوه‌زمه‌ی تۆپباران و بۆردومانی فڕۆكه جه‌نگیه‌كانی توركیا و هێرش و گه‌مارۆی چه‌ته به كرێگیراوه‌كانی ئه‌ردۆغان به‌رخۆدان ده‌كات. تا ئێستا زیاتر له 230 هاوڵاتی مه‌ده‌نی كه ژن و منداڵیشیان له‌ناودایه، له‌پێناو ژیانێكی ئازاد له‌سه‌ر خاك و نیشتمانی دایكیاندا گیانیان به‌خت كردووه و به سه‌دان كه‌سی تریش بریندار و به سه‌دان هه‌زار كه‌سیش مه‌ترسی كۆمه‌ڵكوژی، قڕكردن و تاڵان كردن یان له‌سه‌ره‌و تێكدانی دیمۆگرافیا و له‌ناوبردنی ژینگه‌ی نیشتمانێك له‌ئارادایه.\nبه‌رخۆدانی هاوچه‌رخی عه‌فرین له‌به‌رامبه‌ر دڕندانه‌ترین هێرشی ئه‌م سه‌ده‌یه، ناخ و دڵی هه‌ر مرۆڤێكی ئازادیخوازی هه‌ژاند و چركه‌ی لێدانی دڵی هه‌ر كوردێك ئێستا له‌عه‌فرین لێده‌دات. عه‌فرین گۆڕه‌پانی ئه‌و پاڵه‌وانانه‌یه كه به كه‌مترین ده‌رفه‌تی خۆیانه‌وه له‌به‌رامبه‌ر زه‌به‌لاحترین چه‌ك و ته‌كنۆلۆژیای ناتۆوه ده‌وه‌ستنه‌وه. چۆن له‌ناو گۆڕه‌پانی به‌رخۆدانی سه‌رده‌میانه‌ی مرۆڤایه‌تی، ئیراده‌ی ئازادی مرۆڤ ئاڵای سه‌ركه‌وتن ده‌شه‌كێنێته‌وه. ئیراده‌یه‌ك كه به هێز و مۆڕاڵی دایك و باوك و رۆڵه قاره‌مانه‌كانی وڵاتی زه‌یتون شكلی گرتووه. ئه‌وه‌ش هه‌ڵبژاردنی هێڵی سێهه‌م یان دیمۆكراسییه كه گه‌ل له‌به‌ڕێوه‌بردنی شار و ته‌نانه‌ت پاراستنی خاكه‌كه‌یان به‌شدارن. ئیراده‌یه‌ك كاتیك بڕیاری ئه‌وه‌ی داوه كه پشت به هێز و ده‌رفه‌تی ماددی و مه‌عنه‌وه‌ی خۆی ببه‌ستێت، هه‌رگیز خۆی راده‌ست و گرێدراوی هیچ هێز و لایه‌نێكی ده‌ره‌كی ناكات و له‌پێناو پاراستنی خاك و نیشتمانی تا دوا هه‌ناسه‌ی ژیانی خۆڕاگری و تێكۆشان ده‌كات.\nعه‌فرین هه‌وێنی پێكه‌وه ژیانی گه‌لانی ئازادیخواز، چه‌پگه‌ر و سۆسیالیستی جیهانه. عه‌فرین دادگای مێژوویه. دادگای حه‌ق و تۆڵه‌سه‌ندنه‌وه‌یه. دادگای گه‌له. دادگایه‌كه كه منداڵ، ژن، جوان و پیر به تێكۆشانیان حساب له‌زۆحاكه‌كانی سه‌رده‌م و پاشا ده‌مامكداره‌كان ده‌پرسن. دادگایه‌كه كه رۆچنی حه‌قیقه‌ت و ئازادی تێدا سه‌رهه‌ڵده‌دات. عه‌فرین شاری گه‌له، نه شاری ئه‌رباب و ده‌وڵه‌تخوازه‌كانه. شاری ئه‌ڤێستا خابوور، بارین و پۆڵاته‌كانه. ئه‌و شاره‌یه كه سه‌رجه‌م بوونه‌وه‌رانی دژ به ئۆختابوتی مۆدێڕنیته‌ی سه‌رمایه‌داری ئه‌ردۆغان و داروده‌سته‌كه‌ی وه‌ستاونه‌ته‌وه. عه‌فرین ئه‌و شاره‌یه كه زنجیری كوێلایه‌تی تێدا پچڕێندراوه. شارێكه كه ژنان و منداڵانی له‌گه‌ڵ ده‌بابه‌و فڕۆكه جه‌نگیه‌كانی ناتۆ زۆرانبازی ده‌كه‌ن. شارێكه كه مرۆڤه‌كانی له‌پێناو خۆشه‌ویستی ژیان دا ئاماده‌ی مردنن. شارێكه كه دایك، باوك و فه‌رزه‌ند له‌پێناو پاراستنی بووكی وڵات له‌ناو سه‌نگه‌رێكدا شه‌هید ده‌بن. شارێكه كه هه‌ر بسته خاك و داره زه‌یتوونێكی به خوێنی بێگه‌ردی شه‌هیدان ئاو دراوه. عه‌فرین ناسنامه‌ی كوردی ئازاد و رۆژهه‌ڵاتی ناوینه.\nواتا ئه‌و فه‌لسه‌فه‌ی ئێستا له‌عه‌فرین باوه، فه‌لسه‌فه‌ی تێكۆشان و به‌رخۆدانه. فه‌لسه‌فه‌ی ژیانی ئازاده. فه‌لسه‌فه‌ی چۆن بژینه. شه‌ڕی چاكه له‌گه‌ڵ خراپه‌یه. شه‌ڕی رۆشنایی له‌گه‌ڵ تاریكییه. شه‌ڕی مانه‌وه‌و نه‌مانه. شه‌ڕی دیمۆكراسی له‌گه‌ڵ دیكتاتۆریه‌ته. شه‌ڕی شۆڕشگێڕی گه‌له. شه‌ڕێكه كه هه‌ر كه‌س له‌پێناو پاراستنی ماڵ و حاڵی خۆیدا له‌سه‌نگه‌ری تێكۆشان و پاراستندایه. بۆیه ئه‌و شه‌ڕه سه‌ر ده‌كه‌وێت كه ئیراده‌و باوه‌ڕی ته‌قه‌مه‌نی شه‌ڕه‌كه‌یه. ئه‌وه‌ی كه خاوه‌ن ئیراده‌و باوه‌ڕییه گه‌لی عه‌فرینه. ئه‌ردۆغان خاوه‌ن چه‌ك و ته‌كنۆلۆژیای ناتۆیه. گه‌لی كوردیش خاوه‌ن ئیراده‌و باوه‌ڕی مرۆڤایه‌تییه. خاوه‌ن تاكتیك و ئیستراتیژی شه‌ڕ و تێكۆشانه. بۆیه كوردێك خاوه‌ن ئه‌و رێچكه بێت هه‌رگیز ملكه‌چی مڵهۆڕه‌كانی سه‌ده نابێت و تا گه‌ره‌نتی سه‌ركه‌وتن له‌تێكۆشاندایه.\nعه‌فرین نه ته‌نیا شار و جۆگرافیایه‌كه. به‌ڵكوو قه‌ڵای به‌رخۆدانی مرۆڤایه‌تییه. ره‌مزی یه‌كگوتاری، هاوئاهه‌نگی و یه‌كگرتنه. مه‌ڵبه‌ندی وڵاتپارێزان، نیشتمانپه‌روه‌ران و ئازادیخوازانه. ئه‌مڕۆ عه‌فرین رۆحێكه كه له‌جه‌سته‌ی سه‌رتاسه‌ری جیهاندا بڵاو بووه‌ته‌وه. عه‌فرین رۆح و باوه‌ڕییه‌كه رۆژ له‌دوای رۆژ به‌ربڵاوتر و به‌هێزتر ده‌بێت. عه‌فرین، باشووره، رۆژهه‌ڵاته، باكوور و ئه‌وروپایه. بانگی گه‌لێكی چه‌وسێندراو و زۆڵم لێكراوه. هیوا و ئاواتی گه‌لانی ناوچه‌كه‌یه. بوێری و ئازایه‌تی ناو مه‌یدانی ئارینای نه‌ته‌وه یه‌كگرتووه‌كانه. قه‌ڵغانی پاراستن دژ به فاشیزم و دیكتاتۆریه‌ته. لانكه‌ی جوانی، شكۆ و قاره‌مانی سه‌ده‌ی بیست و یه‌كه‌مه. مه‌ڵبه‌ندی ژنان و دایكانی شۆڕشگێڕه. مه‌ڵبه‌نی یه‌كسانی و دادپه‌روه‌ری كۆمه‌ڵایه‌تییه.\nپشتیوان و توانجی عه‌فرین، گه‌لی كورد و گه‌لانی ئازادیخوازی جیهانه. نزیك دوو مانگه هاوشانی گه‌لی عه‌فرین له‌سه‌رجه‌م سه‌نگه‌ره‌كانی جیهاندا دژ به فاشیزم و دیكتاتۆریه‌ت تێكۆشانی بێ‌وچان به‌ڕێوه ده‌برێت. سه‌رهه‌ڵدان له‌دوای سه‌رهه‌ڵدان، به‌شداری گه‌نجان بۆ ناو ریزه‌كانی به‌رخۆدان یه‌ك له‌دوای یه‌ك، كۆبوونه‌وه له‌دوای كۆبوونه‌وه، سه‌ردان له‌دوای سه‌ردان، دیدار له‌دوای دیدار بۆ عه‌فرین ساز ده‌كرێت. بۆ ئه‌وه‌ی عه‌فرین سه‌ربكه‌وێت، جه‌ماوه‌ر له‌ناو چالاكی دایه. واتا عه‌فرین هه‌ستانه‌وه‌و ژیانه‌وه‌ی كورد و مرۆڤایه‌تییه. عه‌فرین ده‌سته‌واژه‌كانی خاك، نیشتمان، وڵاتپارێزی، شۆڕش، شۆڕشگێڕی، كورد و كوردستان، به‌رخۆدان، شه‌ڕ و ئاشتی سه‌ر له‌نوێ پێناسه كرد. عه‌فرین مێژووی گه‌لانی ژێرده‌ست و بێ‌ده‌وڵه‌ت به رووباری خوێن ده‌نه‌خشێنێت. عه‌فرین هێزی داماڵێنی ده‌مامكی خوێنمژه‌كانی كورده له‌ئاستانه، سووچی، ژنێڤ، رێكخراوی نه‌ته‌وه یه‌كگرتووه‌كان، ئه‌مریكا و ئه‌وروپا.\nرێكخراوه‌كانی مافی مرۆڤی جیهان و نه‌ته‌وه یه‌كگرتووه‌كان له‌به‌رامبه‌ر دڕنده‌یی و هێرشی لێڤی ئه‌تهانی مۆدێڕنیته‌ی سه‌رمایه‌داری و ئۆختابووتی ئیسلامی سیاسی كه‌ڕ و لاڵ بوون و ده‌رحه‌قی وه‌حشیه‌تی سۆپای مه‌غۆڵه هاوچه‌رخه‌كانی ئه‌ردۆغان بێ‌ده‌نگن. بێ‌ده‌نگی به‌رامبه‌ر په‌لاماری سه‌ر هێزێك كه به تێكشاندنی چه‌ته‌كانی داعش شكۆ و كه‌رامه‌تی مرۆڤایه‌تی رزگار كرد، قابیلی به‌خشین نابێت.\nدڵی رۆژهه‌ڵاتی كوردستانیش چركه به چركه له‌عه‌فرین لێ ده‌دات. سه‌ركه‌وتنی عه‌فرین سه‌ركه‌وتنی گه‌لی رۆژهه‌ڵاتیشه. بۆیه گه‌لی كورد بۆ گه‌ره‌نتی سه‌ركه‌وتنیان به رژانه سه‌رشه‌قام سه‌رجه‌م كۆسپ و له‌مپه‌ره‌كانیان وه‌لا نا. ئه‌زموونی خاوه‌ندارێتی به خرۆشی گه‌ل له‌رێبه‌ر ئاپۆ و كۆبانێ، له‌رۆژهه‌ڵاتی كوردستان و ئێران به نرخ و گرنگه. واتا گه‌لی رۆژهه‌ڵات خاوه‌ن میراتێكی مه‌زنی به‌رخۆدان و تێكۆشانه. به ده‌ستپێكردنه‌وه‌ی شه‌پۆلی ناڕه‌زایه‌تی دژ به هێرشه دڕندانه‌كانی ده‌وڵه‌تی فاشیستی توركیا بۆ سه‌ر عه‌فرین سه‌نگه‌رێك له‌به‌رخۆدانیان به‌هێزتر و تۆختر كرد و لاقێكی ئۆختابووتی سه‌ر سینگی عه‌فرین یان هه‌ژاند. ئه‌وه‌ش به پێچه‌وانه‌ی ئه‌و مایك و به‌ڵه‌نگۆیانه‌یه كه نه‌ڕه‌ی نه‌ته‌وه‌په‌ره‌ستی و خیانه‌ت له‌رۆژهه‌ڵاتی كوردستان ده‌پاشێنن. خاوه‌ندارێتی له‌شارێكی كوردستان نه‌عه‌یبه‌و نه شاكاره. به‌ڵكوو ئه‌ركێكی ویژدانی، ئه‌خلاقی و شۆڕشگێڕییه. هاوكات هه‌ڵگرتنی سنووره‌كانی ناو مێشكه داگیركراوه‌كانه. عه‌فرین پارچه‌یه‌كه له‌جه‌سته‌ی رۆژهه‌ڵاتی كوردستان و تایبه‌ت ئه‌و مایك، زۆڕناژه‌ن و خۆخۆرانه‌ی كه كوردستان له‌ت و په‌ت و پارچه ده‌كه‌ن، مۆره گۆڵبژێره‌كانی رژێمی شه‌ڕی تایبه‌تی توركیا و ئێرانن. ئه‌وه‌ی مایه‌ی شه‌رمه‌زاری و نیفره‌ته هه‌ندێك كه‌س و لایه‌ن به هه‌موو ئیمكاناتی خۆیانه‌وه كه‌وتوونه خزمه‌تی ئه‌ربابانیان و تۆخمی بێ‌هیوایی و شكست له‌كوردستان ده‌پاشێنن. هه‌موو هه‌وڵێك ده‌خه‌نه گه‌ڕ تا حه‌قیقه‌تی خۆڕاگری عه‌فرین به په‌رده‌ی خیانه‌ت دابپۆشن. گه‌لی رۆژهه‌ڵات ئه‌مڕۆ خاوه‌ن مه‌ڵبه‌ند و شه‌ڕڤانێكه كه ده‌ست به یه‌خه‌ی ئه‌ردۆغان، وته‌بێژی ناتۆ بووه‌و شه‌ڕی كۆڵان به كۆڵان و شاخ به شاخ له‌گه‌ڵ دووه‌مین هێزی ناتۆ ده‌كات. خاوه‌ن ئه‌زموونێكه كه جیهانی سه‌رسام كردووه. له‌منداڵه‌وه بگره تا ژن و به ساڵاچووان هه‌مووی ئه‌وینداری خۆ كردووه. مه‌زن بوونی به‌رخۆدانی سه‌رده‌میانه‌ی عه‌فرین چاوی نه‌یارانی ئاشتی و ئازادی و پێكه‌وه ژیانی گه‌لانی كوێر كردووه‌و عۆقره‌و خه‌وی ئارامیانی لێ زڕاندووه.\nشه‌نگال، جزیره، كۆبانێ و عه‌فرین سه‌رچاوه‌ی ئیلهامی تێكۆشانی ئازادیخوازی گه‌لی رۆژهه‌ڵاتی كوردستانه. به‌هه‌ندگرتنی ئه‌زموونی كۆبانێ و عه‌فرین تێگه‌هێشتن له‌حه‌قیقه‌تی شۆڕشی گه‌لانه. له‌كوردستان شه‌ڕی شۆڕشگێڕی گه‌ل له‌ئارادایه. گه‌لی رۆژهه‌ڵاتیش پارچه‌یه‌كه له‌و شه‌ڕه. ئه‌مڕۆ گه‌لی رۆژهه‌ڵاتی كوردستان و ئێران به رژانه ناو شه‌قامه‌كان و خۆپیشاندانی دیمۆكراتیانه‌و به‌رده‌وام كردن و به‌رفراوان كردنی، خاوه‌ندارێتی له‌به‌رخۆدانی عه‌فرین ده‌كات. ئه‌وه‌ی ئێستا له‌ده‌ستی گه‌لی كورد له‌رۆژهه‌ڵاتی كوردستان دێت و هه‌ڵوێستیان كاریگه‌ری ئه‌رێنی ده‌بێت بۆ ڕماندن و لاوازی ئابووری توركیا پێویسته له‌شه‌خس و بنه‌ماڵه‌ی خۆ كه‌مپینی (نا بۆ كڕینی شت و مه‌كی توركیا) ده‌ستپێ بكه‌ن و له‌ئاستی گشتی كۆمه‌ڵگا په‌ره‌ی پێ بدرێت و گرنگی به به‌رهه‌مه خۆماڵی و هه‌رێمی بدرێت. هه‌روه‌ها بۆ بێ‌كاریگه‌ر هێشتنه‌وه‌ی میدیاكانی توركیا به كه‌مپینی (نا بۆ دراما توركیه‌كان) چالاكی كلتووری، كۆمه‌ڵایه‌تی و ئابووری دژ به توركیا له‌سه‌رجه‌م جۆمگه‌كانی كۆمه‌ڵگا وه‌گه‌ڕ بخرێت و میدیای توركیا و جاشۆلكه‌كانی كه نه‌ته‌وه‌په‌ره‌ستی و فاشیزم په‌ره‌پێ ده‌دات بایكۆت بكرێت.\nئه‌وه‌ی روونه گه‌لی رۆژهه‌ڵاتی كوردستان به رۆحی به‌رخۆدانی سه‌رده‌میانه‌ی عه‌فرین ئاگری نه‌رورۆز له‌سه‌رجه‌م گوند و شاره‌كانی رۆژهه‌ڵات به دروشمی (ئێره‌ش عه‌فرینه) هه‌ڵده‌كات. جه‌ژنی نه‌ورۆزی 2717ی كوردی، نه‌ورۆزی خاوه‌ندارێتی له‌كرماشان، عه‌فرین و ئێش و ئازاره‌كانی گه‌له‌كه‌مانه. نه‌ورۆزی گه‌شكردنی ئاگری رق و نیفره‌ت له‌به‌رامبه‌ر ده‌وڵه‌تی فاشیستی توركیاو هاوپه‌یمانانیه‌تی. نه‌ورۆز حه‌ڵقه‌ی یه‌كخستنه‌وه‌ی ئازادیخوازان و نیشتمانپه‌روه‌ران دژ به داگیركاری و دیكتاتۆریه‌ته. بۆیه له‌نه‌ورۆزی ئه‌مساڵادا گه‌لی كورد له‌رۆژهه‌ڵاتی كوردستان به هه‌موو پێكهاته‌كانیه‌وه نه‌ورۆز به هه‌ستی خاوه‌ندارێتی له‌گه‌لی كرماشان و عه‌فرین پیرۆز ده‌كات و به به‌رپرسیارییه‌وه مامه‌ڵه له‌گه‌ڵ دۆخی هه‌ستیاری عه‌فرین ده‌كات.\nسەرەخۆشی لە خانەوادەو هەڤاڵانی نینا (ناهید ئەحمەدی) دەکەین\nپیرۆز بێت ٢١ی شوبات رۆژی جیهانی زمانی دایكی


ئەوەی ئێستا لە هەرێمی کوردستان دەگوزەرێ جگە لە مردنی گشتی هیچی تر نیە.\nدیوێکی مردنی گشتی ئەوەیە: شتێک نەماوە بە ناوی حکومەتەوە، حکومەتێک نەیتوانیوەو ناتوانێ وەک پێویست کارەباو ئاو و سوتەمەنی دابین بکات، ناتوانێ موچەو کار دەستەبەر بکات، ناتوانێ ئەمنیەتی ناوخۆو سنورەکان بپارێزێت.\nحکومەت نزیکەی نیوەی وەزیرەکانی ئیستقالەی کردوە، لە سەدا هەزار لە ئەنجامدانی ئەرکەکانی شکستی هێناوە، کۆمەڵگەی نێودەوڵەتی و حکومەتی عێراق هیچ حیسابێکی بۆ ناکەن.\nمەهامی سەرەکی حکومەت لە ئێستادا بریتیە لە سەرکوتکردن و رێگری لە ناڕەزایەتی جدی، پاساوانی دزی و بەرژەوەندی کۆمپانیاکانی نەوت و غازو جگەرەو دەرمانی سەر بە حیزب. ئەرکێکی تری حکومەت روتاندنەوەی خەڵکە لە رێگەی باج و گومرک و غەرامەوە.\nئەرکێکی تری حکومەت ئەوەیە هەردو حیزبی دەسەڵاتدارو کۆمەڵێک سیاسی گەندەڵ و فاشل وەک عینوانێک بە کاری دەهێنن بۆ مانەوەی خۆیان لە هاوکێشەکاندا.\nدیوێکی تری ئەو مردنە ئەوەیە: شتێک نەماوە بە ناوی پەرلەمانەوە، پەرلەمانێک دو ساڵ داخرابێت، پەرلەمانێک تەمەنی درێژ کراوە بێت، بۆ یەک جاریش بودجەی پەسەند نەکردبێت، نەتوانێ لێپرسینەوە لە هیچ دۆسیەو کەسێک بکات، هیچ کاریگەریەکی لە سەر روداوەکان نەبێت، هەمو ژیانی خەڵک و حکومڕانی قەیران بێت، مامۆستا لە سەر جادەو دەرگای قوتابخانەکان داخرابن کەچێ هیچی پێ نەکرێت، ئەمە پەرلەمان نیە.\nدیوە گەورەکەی مردنی گشتی ئەوەیە، حیزبەکان و میدیاکان، رێکخراوەکان، چین و توێژەکانی کۆمەڵگا لە ئاست مردنی حکومەت و پەرلەمان، لە ئاست شکستی سیاسەت و حکومڕانی، لە ئاست فاشلترین و تاوانبارترین گروپی سیاسی، یان بۆڵەبۆڵ دەکەن یان بێ دەنگن!\nهیچ کات بە قەدەر ئێستا هەرێم لە قەیراندا نەبوە، کەچی هیچ کات بە قەدەر ئێستا بێ دەنگی نیە، دۆخی ئێستا مردنی گشتیە…\nئەمە مردنێکی مەترسیدارە دەسەڵات لە گەڵ خۆیدا هەمو جوڵەو پرۆژەکانی تریشی بێ جوڵەو بێ کاریگەر کردوە.


کۆمسیۆن ’’هێڵى سور’’ى بۆ حزبەکان دیاریکرد\n2021.08.09 - 08:56\nکۆمسیۆنى هەڵبژاردنەکانى عێراق پارەدارکردنى دەرەکى حزبەکان بە "هێڵى سور" دادەنێت و بەپێی یاسا مامەڵە لەگەڵ ئەو حزبانەدا دەکات کە لەدەرەوە پارە وەردەگرن، ئەوەش بەپێی رۆژنامەى سەباحى فەرمى عێراق.\nهەیمان تەحسین بەڕێوەبەرى گشتى فەرمانگەى حزب و کیانە سیاسییەکان لە کۆمسیۆن بە رۆژنامەکەى راگەیاندووە، بەردەوامن لە چاودێریکردنى پارەدارکردنى حزبەکان لەناوخۆ لەڕێگەى ژمێرەى کۆتایی ساڵانە و ناردنى بۆ چاودێرى دارایی.\nوتیشى پارەدارکردنى ناوخۆیی پشت بە "ئابونە"ى ئەندامى حزبەکان دەبەستێت لەگەڵ یارمەتى دارایی لە بودجە.\nلەبارەى پارەدارکردنى دەرەکى حزبەکانەوە، بەرپرسەکەى کۆمسیۆن جەختیکردەوە، ئەو جۆرە پارەدارکردنە بەپێی ماددەى سێ لە یاساى حزبەکان رێکخراوە و دەبێت حزبەکان داواى فەرمى فەرمى پێشکەش بکەن، بەڵام تا ئێستا هیچ حزبێک داواى لەو شێوەیەى نەکردووە.\nسەرۆکێکى ژن هەرا دەنێتەوە: کچانى یاریزان سەرنج ڕاکێش نین بۆ هاوسەرگیریی\n2021.08.23 - 14:48\nچەند فەرمانێک لە وەزارەتی پەروەردە بۆ قوتابخانە و پەیمانگا ناحکومییەکان\n2021.08.23 - 10:13